Hidrologie is die wetenskaplike studie van die beweging, verspreiding, en kwaliteit van die water op aarde en ander planete, insluitend die hidrologiese siklus, waterhulpbronne en die volhoubaarheid van waterskeidings. Persone wat hidrologie bestudeer, is hidroloë, en werk op die gebiede van omgewings- of aardwetenskap, fisiese geografie, geologie of siviele en omgewingsingenieurswese. Chemiese hidrologie is die studie van die chemiese eienskappe van water. Ekohidrologie is die studie van die interaksies tussen organismes en die hidrologiese siklus. Hidrogeologie is die studie van die teenwoordigheid en beweging van grondwater. Hidro-informatika is die aanpassing van inligtingstegnologie by hidrologie en waterhulpbrontoepassings. Hidrometeorologie is die studie van die oordrag van water en energie tussen land en watermassa-oppervlakke en die laer atmosfeer. Isotoophidrologie is die studie van die isotopiese voorkoms van water. Oppervlakhidrologie is die studie van die hidrologiese prosesse wat op of naby die aardoppervlak plaasvind. Dreineerbekkenbestuur dek waterbewaring in die vorm van reservoirs, en vloedbeskerming. Waterkwaliteit behels die chemie van water in riviere en mere, van besoedeling sowel as natuurlike opgeloste stowwe. Die vasstelling van 'n streek se waterbalans. Die vasstelling van die landboukundige waterbalans. Die opstel van oewerherstelprojekte.


Takahiro Ogihara (扇原 貴宏, Ogihara Takahiro?, 5 Oktober 1991 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Ryota Morioka (森岡 亮太, Morioka Ryota?, 12 April 1991 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Kengo Kawamata (川又 堅碁, Kawamata Kengo?, 4 Oktober 1989 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Koki Yonekura (米倉 恒貴, Yonekura Koki?, 17 Mei 1988 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Hierdie artikel is ’n saadjie. Voel vry om Wikipedia te help deur dit uit te brei.


Masaaki Higashiguchi (東口 順昭, Higashiguchi Masaaki?, 12 Mei 1986 –) is 'n Japannese sokkerspeler. Hy het vir die Japanse nasionale sokkerspan uitgedraf. "2018 FIFA World Cup Russia – List of Players" (PDF). FIFA.com. Fédération Internationale de Football Association. 4 Junie 2018. Geargiveer vanaf die oorspronklike (PDF) op 19 Junie 2018. Besoek op 19 Junie 2018. National Football Teams Hierdie artikel is ’n saadjie. Voel vry om Wikipedia te help deur dit uit te brei.


Stormwaterriole word ontwerp om oortollige reën- en grondwater van ondeurdringbare oppervlakke soos geplaveide strate, parkeerterreine, loopvlakke, sypaadjies en dakke te dreineer. Stormwaterriole wissel van klein residensiële wegsyferputte (dry wells) tot groot munisipale stelsels. Hulle ontvang water van afvoerslote langs die meeste snelweë en ander besige strate, sowel as dorpe in gebiede waar swaar reënval en oorstromings voorkom, asook kusdorpe wat gereelde storms ervaar. Die afvoerslote van huise en geboue kan ook aan stormwaterriole gekoppel wees. Baie stormwaterrioolstelsels is ontwerp om die stormwater onbehandeld in riviere of strome te stort. Dit is dus onverantwoordelik om sekere soorte chemikalieë in die riole te stort. Daar is twee hooftipes riool-inlate: sy-inlate en tralie-inlate. Sy-inlate word langs randstene aangetref en is afhanklik van die vermoë van die opening onder die latei om die afloop op te vang. Hierdie inlate is gewoonlik dieper by die kanaalbodem om opvangskapasiteit te verbeter. Baie inlate het roosters of tralies wat verhoed dat mense, voertuie, groot voorwerpe of vullis in die stormwaterriool val. Die tralies is gespasieer sodat die vloei van water nie belemmer word nie, maar sodat sediment en klein voorwerpe ook kan deurval.


Checkpoint Charlie was die bekendste grenspos van die Berlynse Muur tussen die voormalige Oos- en Wes-Berlyn. Dit was 'n beheerpunt tussen die Amerikaanse en Russiese sektor in Friedrichstraße. Plekke waar mense of voertuie deurgesoek word voordat hulle mag aanry, word soms met Checkpoint Charlie vergelyk. Ná die Tweede Wêreldoorlog is Duitsland sowel as Berlyn in vier besettingsones verdeel: 'n Amerikaanse, 'n Britse, 'n Franse en 'n Sowjet-besettingsone. Die Amerikaanse, Britse en Franse besettingsones was van dié tyd af deel van die Bondsrepubliek Duitsland (BRD, informeel: Wes-Duitsland), terwyl die Russiese sone deel van die Duitse Demokratiese Republiek (DDR, informeel Oos-Duitsland) was. 'n Swaar bewaakte muur is tussen die Bondsrepubliek en die DDR gebou. Mense wat van die Bondsrepubliek na Oos-Berlyn wou reis moes eers die sogenaamde Transit-Autobahnen neem – die enige verbindings tussen die Bondsrepubliek en Wes-Berlyn – vanwaar hulle na Oos-Berlyn kon reis. Checkpoint Charlie was die derde kontrolepunt wat mens onderweg moes oorsteek. Die punt is gevolglik na die derde letter van die NAVO-spelalfabet genoem.


Morningside is 'n voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit en sy poskode is 4001. Die voorstad is in 'n heropgeboude area van Durban geleë ongeveer 2 km van die Indiese Oseaankus af en op die suidoewer van die Umgenirivier. Die aangrensende voorstede is Puntans Hill na die weste, Essenwood aan die suidweste, Windermere aan die suide en Stamford Hill na die ooste. Dit is die naaste residensiële voorstad aan die Moses Mabhidastadion, wat voltooi is in 2009 op die Kings Park sportgronde. Die Morningside-gebied bevat klassieke voorbeelde van groot huise in die Edwardiaanse en Victoriaanse styl met sinkdakke en wye stoepe, insluitend die staatspresidentswoning (wanneer hy hier tuis is). Rondom Floridaweg in die voorstad se suidweste is 'n naglewegebied bestaande uit winkels, restaurante en kroeë. "Subplek Morningside". Sensus 2001. Hierdie artikel is ’n saadjie. Voel vry om Wikipedia te help deur dit uit te brei.


Tennessien is ’n superswaar, kunsmatige element met die atoomgetal 117 en simbool Ts. Dit is die tweede swaarste bekende element en die tweede laaste element van die 7de periode op die periodieke tabel. Die ontdekking van tennessien is in 2010 in Doebna, Rusland, aangekondig deur ’n Russies-Amerikaanse span; dit is dus die mees onlangs ontdekte element (soos in 2017). Die nuwe element het soos volg verval: 20 48 C a + 97 249 B k → 117 297 T s ∗ → 117 294 T s + 3 0 1 n {\displaystyle \,_{20}^{48}\mathrm {Ca} +\,_{97}^{249}\mathrm {Bk} \to \,_{117}^{297}\mathrm {Ts} ^{*}\to \,_{117}^{294}\mathrm {Ts} +3\,_{0}^{1}\mathrm {n} } 20 48 C a + 97 249 B k → 117 297 T s ∗ → 117 293 T s + 4 0 1 n


Dane van Niekerk (gebore 14 Mei 1993) is 'n Suid-Afrikaanse krieketspeler, gebore in Pretoria en opgevoed by die Hoërskool Centurion. As 'n bybreekdraaibouler, het sy in een Toets, 107 Internasionale eendagwedstryde (EDI) en 86 Internasionale Twintig20's (T20I) vir Suid-Afrika gespeel. Sy is die vrouespankaptein in al drie vorms (Toets, EDI en T20I) sedert Junie 2016. Sy het plaaslik vir Highveld Vroue en Noordelikes Vroue gespeel voor sy een van die eerste twee Suid-Afrikaanse vroue word (saam met Marizanne Kapp) om ingesluit te word in die Oostelike Provinsie krieketspanakademie (mansspan). Sy is gekies as deel van die Suid-Afrikaanse nasionale vrouekrieketspan vir die 2009 Vroue-Wêreldbekerkriekettoernooi in Australië. Sy het in die 2013 Vroue Krieketwêreldbeker gespeel, sowel as Suid-Afrika verteenwoordig by die Vrouewêreldbeker Twintig20 in 2009, 2010, 2012, 2014 en 2016. http://www.cricinfo.com/southafrica/content/player/364413.html. http://cricket.co.za/player/3018/Proteas-Women/31773/Dane-van-Niekerk/. Wikimedia Commons het meer media in die kategorie Dane van Niekerk. Dane van Niekerk by ESPNcricinfo


Nadine de Klerk (gebore 16 Januarie 2000) is 'n Suid-Afrikaanse vroue-krieketspeler. Sy het haar debuut in Internasionale eendagkrieket vir Suid-Afrika teen Indië gemaak in die 2017 Suid-Afrikaanse Vierhoekige Reeks op 9 Mei 2017 en haar Vroue Twintig20 Internasionale krieketdebuut teen Indië op 13 Februarie 2018. "Women's Quadrangular Series (in South Africa), 3rd Match: South Africa Women v India Women at Potchefstroom (Uni), May 9, 2017". ESPN Cricinfo. Besoek op 9 Mei 2017. "1st T20I, India Women tour of South Africa at Potchefstroom, Feb 13 2018". ESPN Cricinfo. Besoek op 13 Februarie 2018. Nadine de Klerk by ESPNcricinfo


Krenneriet is 'n mineraal met chemiese formule AgxAu1-xTe2 of Au3AgTe8 wat na die Hongaarse myner J.A. Krenner (1839-1920) genoem is. Dit is taamlik seldsaam, maar 'n gewilde goud- en silwererts. Dit kom gewoonlik saam met calaveriet, gedeë goud, silvaniet, petziet, piriet en kwarts voor, dikwels in hidrotermale are saam met ander telluriede. In Suid-Afrika word krenneriet in die Waaikraal-goudafsetting naby Rustenburg in Noordwes gevind. Die krennerietstruktuur is die argetipe van die strukturbericht-klassifikasie se C46-struktuur Dit is 'n taamlik ingewikkelde struktuur wat geskryf kan word as (Au2-xAgx)Au2[Te3][Te2]2[Te]; x≈0,8. Daar is drie verskillende metaalposisies. Een daarvan is net deur goud beset en word deur [4+2] telluuratome omring. Die ander twee word statisties deur Ag en Au beset. Die omringing is [2+2+2]. Dit weerspieël die voorkeur van Au en Ag om lae omringingsgetalle te hê. Die helfte van die telluuratome vorm Te2-ditelluriedpare soos dit ook in piriete aangetref word. Maar daar is ook 'n Te3-tritelluriedgroep en 'n Te-telluriedanioon.


Ga-Matlhodi is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë. Lys van dorpe in Suid-Afrika "Hoofplek Ga-Matlhodi". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Fokker D.VII was 'n dubbeldekker, enkelsitplek vegvliegtuig wat deur Duitsland gebruik is tydens die Eerste Wêreldoorlog. Die vliegtuig was ontwerp deur Reinhold Platz van Fokker-Flugzeugwerke. Daar was ongeveer 3,300 van die vliegtuie vervaardig in die tweede helfte van 1918. Dit was 'n puik vliegtuig wat homself gou bewys het. Na die vredesluiting op 11 November 1918 het die Geallieerdes geeis dat alle Fokker D.VII vliegtuie aan hulle oorhandig word. Die eerste toetsvlug is onderneem deur Manfred von Richthofen die beroemde Duitse bobaasvlieënier. In April 1918 is die vliegtuig in diens gestel met Jagdgeschwader 1, Richthofen se ou eenheid wat op daardie stadium onder die leiding was van Herman Goering na Richthofen se dood. Die D.VII was gewild onder die vlieëniers omrede dit maklik was om te vlieg. Die Duitse vlieëniers het baie Geallieerde vliegtuie afgeskiet in 'n kort tydperk. Duitsland se eerste ware vloot vegvliegtuig eenheid, Marine-Feld-Geschwader, was eers in Mei 1917 gevorm en toegerus met die D.VII. Op 12 Augustus 1917 het hulle 19 Britse vliegtuie afgeskiet sonder enige verliese.


Roland Trimen (1840 – 1916) was 'n Britse natuurkundige. Hy is Engeland gebore en arriveer in 1860 in die Kaap. Hy wy 'n jaar aan studie en versameling van skoenlappers. Sy ontdekkings is deur die Britse Museum gepubliseer. Hy het gewerk as die kurator van die Suid-Afrikaanse Museum in Kaapstad en het baie oor insekte geskryf. Rosenthal, Eric, Ensiklopedie van Suidelike Afrika They apply the sciences... In: Lantern. Tydskrif vir Kennis, Kuns en Kultuur. Jaargang 26, nr. 3, September 1980 Wikispecies het meer inligting verwant aan Roland Trimen Hierdie artikel is ’n saadjie. Voel vry om Wikipedia te help deur dit uit te brei.


Jo Black (gebore Januarie 1982) is 'n Afrikaanse sanger van Pretoria. Jo het in Pretoria-Noord grootgeword en na skool in die konstruksiebedryf begin werk. Daarna begin hy sy eie inisiatief met die naam Be That Guy / Be That Girl, 'n beweging wat kinders help bou aan 'n positiewe houding, waarna hy sy musiekloopbaan begin. Sy eerste enkelsnit Skepe word in Desember 2016 op YouTube vrygestel en bereik binne die eerste 5 maande 1 022 000 YouTube trefslae. Sy debuutalbum Skepe is op 31 Maart 2017 vrygestel. Jo Black het die "'Be That Guy Braai" in Montana, Pretoria begin, "om hoop en inspirasie vir die manne te gee". Die "Be That Guy-braai"-konsep het versprei en word nou op Vrydae-oggende landwyd gehou. Black ondergaan in September 2018 'n nekoperasie nadat twee van sy nekwerwels gedisintegreer het. Sy stembande was in gedrang en dokters het aanbeveel dat 'n operasie dringend uitgevoer word. Die operasie is op Sondag, 9 September 2018 suksesvol uitgevoer, en al Black se geskeduleerde optredes in September 2018 is gekanselleer.


Neurologie (van die Griekse νεῦρον neuron en die agtervoegsel -λογία -logia, "studie van") is ’n geneeskundige terrein wat neurologiese afwykings ondersoek. Dit behels die diagnose en behandeling van alle soorte toestande en siektes wat verband hou met die sentrale en perifere senuweestelsel (asook die onderafdelings outonome en somatiese senuweestelsels), insluitende hul bloedvate, spiere en ander weefsel. Neurologiese praktyke steun swaar op neurowetenskap, wat die wetenskaplike studie van die senuweestelsel is. ’n Neuroloog is ’n geneesheer wat in neurologie spesialiseer en opgelei is om neurologiese afwykings te behandel. Neuroloë kan ook betrokke wees by navorsing en toetse. Daar is ’n aansienlike oorvleueling tuusen neorologie en psigiatrie; die grense tussen die twee dissiplines en die toestande wat hulle behandel, is effens duister. "ACGME Program Requiremeg" (PDF). Geargiveer vanaf die oorspronklike (PDF) op 13 Januarie 2017. Besoek op 10 Januarie 2017. "Working with Youn.kbku;0hb6 t7ukr Doctor" (in Engels). American Academy of Neurology. Geargiveer vanaf die oorspronklike op 19 Maart 2018. Besoek op 28 Oktober 2012. Hierdie artikel is vertaal uit die Engelse Wikipedia


José Carreras (1946-) is ’n Spaanse tenoor en operasanger. Hy was van 1990 tot 2003 bekend as een van die Drie Tenore (saam met Placido Domingo en Luciano Pavarotti). Hy het talle toekennings vir sy musiek en liefdadigheidswerk ontvang. Josep Maria Carreras i Coll (sy volle naam) is op 5 Desember 1946 in die Katalaanse hoofstad Barcelona gebore. Hy volg die konservatorium daar, waar hy onder J.F. Puig studeer. Een van sy ander mentors was die sanger Montserrat Caballé. My maak sy internasionale debuut in 1971 in Londen met Donizetti se Maria Stuarda. In 1972 maak hy sy Amerikaanse debuut as Pinkerton in Puccini se Madame Butterfly. Daarna tree hy in al die groot operahuise op, insluitende die Londense Covent Garden en die Metropolitaanse Opera in New York. In 1984 ontvang hy die Medalla d'Or de la Generalitat, die hoogste onderskeiding van die Katalaanse regering. In 1988 bring hy die Josep Carreras Internasionale Leukemie Stigting tot stand. Die stigting finansier leukemie-navorsing en die registrasie van beenmurg-skenkers. Carreras het in die 1980's self kanker gehad, wat hom tot die aktiewe bestryding daarvan oorgehaal het.


Die Kaapse kuskiepersol (Cussonia thyrsiflora) is 'n boom, inheems aan Suid-Afrika, wat vanaf die Kaapse Skiereiland tot by Port Elizabeth langs die kus voorkom. Dit staan in Engels bekend as die Cape coast cabbage tree. Die boom se nasionale nommer is 565. Alfabetiese lys van Suid-Afrikaanse bome "SANBI Plantzafrica.com: Cussonia thyrsiflora Thunb" (in Engels). Geargiveer vanaf die oorspronklike op 9 Oktober 2019. Besoek op 5 Junie 2017. https://www.treetags.co.za/national-list-of-indigenous-trees/ Hierdie artikel is ’n saadjie. Voel vry om Wikipedia te help deur dit uit te brei.


Die Grumman F9F/F-9 Cougar was 'n vliegdekskip-gebaseerde vegvliegtuig van die Amerikaanse Vloot en die Amerikaanse Marinierskorps. Gebaseer op die Grumman se vroeëre F9F Panther, het die Cougar die Panther se reguit vlerke vervang met meer moderne geswiepde vlerke. Die straler se stukrag is ook verhoog. Die Vloot het die Cougar as 'n opgedateerde weergawe van die Panther beskou, en ten spyte van die verskillende amptelike naam, is die Cougars benoem vanaf F9F-6 en verder. Gerugte dat die Sowjetunie 'n swiepvlerkvegter beskik, doen sedert 1948 die rondte en die MiG-15 was oral vertoon op lugvertonings in 1949. Ten spyte van die vlak van aktiwiteit by swiepvlerkvliegtuie, het die Vloot aanvanklik nie juis gefokus op die ontwikkeling van so 'n vliegtuig nie. Dit was grootliks as gevolg van die Vloot se fokus op daardie tyd: die verdediging van die gevegsgroepe teen hoë spoed en hoë hoogte bo seespieël bomwerpers met onderskeppers, sowel as begeleiding van mediumreeks draer-gebaseerde bomwerpers onder alle weerstoestande. Nietemin het die VS Vloot die belangrikheid besef van 'n bekwame draer-gebaseerde swiepvlerkstraalvegter. 'n Kontrak vir die ontwikkeling van 'n swiepvlerkstraalvegter is in 1951 aan Grumman toegeken.


Kaptein Eugene Andrew "Gene" Cernan (* 14 Maart 1934 – † 16 Januarie 2017) was 'n Amerikaanse ruimtevaarder, vlootvlieënier, elektriese ingenieur, lugvaartingenieur en vegvlieënier. Hy was die bevelvoerder van Apollo 17, die elfde en laaste persoon wat op die Maan geloop het, op 13 Desember 1972. Mense wat op die maan geloop het Wikimedia Commons het meer media in die kategorie Eugene Cernan. (en) Amptelike webwerf (en) Eugene Cernan in die Internet-rolprentdatabasis (en) Eugene Cernan by Find a Grave


Kasjmiri (کٲشُر,कॉशुर) is 'n Indo-Ariese taal wat deur sowat 7,1 miljoen mense in Noordwes-Indië en Noordoos-Pakistan, veral in die omstrede gebied Kasjmir, gepraat word. Kasjmiri is een van die amptelike tale van Indië naas Engels en Hindi. Kasjmiri word in beide die Perso-Arabiese en die Devanagari-alfabet, 'n Brahmi-skrif uit die Indiese skriffamilie, geskryf. Voorheen is die Sharada-skif gebruik. Kasjmiri is verreweg die belangrikste van die Dardiese tale en die enigste met 'n eie literêre tradisie. "Ethnologue: Languages of the World, Seventeenth edition, Kashmiri" (in Engels). Ethnologue. Geargiveer vanaf die oorspronklike op 6 Junie 2019. Besoek op 11 Maart 2020. (en) Sociolinguistics. Mouton de Gruyter. Besoek op 10 Junie 2017. (en) "The Constitution of India" (PDF). Regering van Indië, Departement van Reg en Justisie. 1 Desember 2007 [1950]. Geargiveer vanaf die oorspronklike (PDF) op 9 September 2014. Sien gerus Wikipedia se uitgawe in Kasjmiri Wikimedia Commons het meer media in die kategorie Kasjmiri. (en) "Kashmiri language". Encyclopædia Britannica.


Tomaso Giovanni Albinoni (8 Junie 1671 – 17 Januarie 1751) was 'n Venesiese komponis van die baroktydperk. Lys van komponiste Wikimedia Commons het meer media in die kategorie Tomaso Albinoni. Hierdie artikel is ’n saadjie. Voel vry om Wikipedia te help deur dit uit te brei.


Thomas Tallis (c. 1505 – 23 November 1585) was 'n Engelse komponis. Lys van komponiste Wikimedia Commons het meer media in die kategorie Thomas Tallis. Hierdie artikel is ’n saadjie. Voel vry om Wikipedia te help deur dit uit te brei.


Die Yakovlev Yak-3 was 'n vegvliegtuig wat deur Rusland ontwikkel en gebruik is tydens die Tweede Wêreldoorlog. Die vliegtuig was aanvanklik bekend as die Ya-26 vegvliegtuig en die romp was meestal van hout. Die prototipe het die eerste keer in Maart 1939 gevlieg. Die Ya-26 was ontwerp na aanleiding van 'n Russiese spesifikasie. Toe produksie begin het die die model as I-26 bekend gestaan maar was later verander na Yak-1. Produksie het beswaarlik begin toe Duitsland vir Rusland binnegeval het in Junie 1941. Die vliegtuig was ontwerp om so eenvoudig as moontlik vervaardig te kan word, tog was dit besonder rats en vinnig vir sy tyd. Dit het die gaping toegemaak wat daar was tussen die Duitse en Russiese vliegtuie en kon in 'n sekere mate meeding met die Messerschmitt Bf 109. Daar was 8,721 eenhede van die Yak-1 vervaardig. Rusland het egter met ontwikkeling van die Yak-1 aangegaan en die Yak-3 is ontwikkel. Dit het die eerste keer in 1943 gevlieg en gou bewys dat dit oor uitstekende vermoë beskik het. Dit het uitstekend vertoon in luggevegte en kon nog beter klim.


'n Elektroliet het in die elektrochemie twee nouverwante maar verskillende definisies: 'n Ioniese stof, gewoonlik 'n sout wat opgelos in 'n oplosmiddel uitmekaar val in ione en daardeur die oplossing elektries geleidend maak "n Oplossing wat deur ioniese opgeloste stowwe geleidend gemaak is, of 'n stof wat self ioniese geleiding vertoon. Natriumchloried is 'n goeie voorbeeld van definisie 1): 'n Oplossing van hierdie stof in water sal die oplossing elektries (of beter: ionies) geleidend maak. Seewater is 'n goeie voorbeeld van definisie 2). Dit bevat talle verskillende ione, soos Na+,K+, Cl−, Mg2+, Br− ens. en is daardeur geleidend. 'n Ander voorbeeld is nogtans 'n vastestof soos RbAg4I5 waarin die silwerione mobiel genoeg is dat dit geleidbaarheid besit. Hierdie stof word 'n vastestofelektroliet genoem. 'n Stof soos NaCl sal, wanneer dit in water oplos, amper heeltemal uitmekaar val. NaCl is 'n voorbeeld van 'n sterk elektroliet.


Crosby is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Crosby". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Kaatialaïet is 'n mineraal met chemiese formule Fe(H2AsO4)3·5H2O. Dit is 'n ferri-arsenaatmineraal wat in Finland aangetref word. Mineraal Relatiewe digtheid Mohs se hardheidskaal Webmineral.com – Kaatialaite Mindat.org – Kaatialaite Handbook of Mineralogy – Kaatialaite


Die Gukurahundi is die beweerde gepoogde volksmoord op die Noordelike-Ndebeles (ook genoem Matabeles) in Matabeleland-Noord en Matabeleland-Suid (in Zimbabwe) wat geduur het van 1983 tot 1987. In 1837 tydens die Mfekane het Silkaats en sy volgelinge noordwaarts oor die Limpoporivier getrek, die Mashona in die gebied verder na die noorde verdryf en hulself in die gebied, wat van toe af as Matabeleland bekend was, gevestig. Die Mashona het dus in die noordelike deel en die Ndebele in die suidelike en westelike deel van die huidige Zimbabwe gewoon. Die vernedering wat hulle ervaar het weens die verdrywing uit hul tradisionele stamgebied het die Mashona nooit vergeet nie. Dit het ook altyd 'n bron van wrywing tussen die volkere gebly. Tydens die stryd in die 1960s om die juk van die koloniale heersers af te werp, was die Mashona verenig in die politieke party bekend as ZANU onder leiding van Robert Mugabe met ZANLA as die party se militêre vleuel. Op hul beurt was die Ndebele saamgesnoer in die ZAPU onder Joshua Nkomo met ZIPRA as hul krygsmag. Die Rhodesiese weermag het dus teen ZANLA en ZIPRA geveg, maar die bevrydingsbewegings het ook onder mekaar geveg.


Furaan is 'n heterosikliese aromatiese verbinding met die chemiese formule C4H4O. Dit is die suurstofanaloog van tiofeen. Furan is 'n kleurlose, vlambare, baie vlugtige vloeistof met 'n kookpunt naby kamertemperatuur. Dit is oplosbaar in gewone organiese oplosmiddels, insluitend alkohol, eter en asetoon, en is effens oplosbaar in water. Die geur daarvan is "sterk, eterig en chloroformagtig." Dit is giftig en kan 'n karsinogeen (kankerwekkende) wees by mense. Furaan word as vertrekpunt vir ander spesialiteitschemikalieë gebruik. Dit word ook dikwels gehidrogeneer tot C8H8O tetrahidrofuraan (THF). Laasgenoemde is nie meer 'n aromatiese verbinding nie, en word gereeld as oplosmiddel gebruik. Die Engelse naam "furan" kom van die Latynse furfur, wat semels beteken. Die eerste furaan-afgeleide verbinding wat beskryf is, was 2-furoiksuur, geskep deur Carl Wilhelm Scheele in 1780. 'n Ander belangrike afgeleide verbinding, furfuraal, is in 1831 deur Johann Wolfgang Döbereiner gerapporteer en nege jaar later het John Stenhouse die kenmerke daarvan bepaal. Furaan self is in 1870 vir die eerste keer deur Heinrich Limpricht voorberei, hoewel hy dit tetrafenol genoem het (asof dit 'n vier-koolstofanaloog van fenol, C6H6O was).


Tim Couzens (1944–2016) was ’n Suid-Afrikaanse literêre en sosiale geskiedskrywer. In 1993 is hy met die CNA-literêre prys, asook die Sunday Times-Alan Paton-toekenning bekroon vir sy boek, Tramp Royal: The True Story of Trader Horn. Hy het 16 werke gepubliseer, waaronder Battles of South Africa, Murder at Morija en Nelson Mandela se Conversations With Myself. Couzens is op 13 Februarie 1944 in Durban gebore en is aan die Hoërskool Durban, Rhodes Universiteit en die Universiteit van die Witwatersrand opgelei. Hy het tot 1976 by die Engelse Departement by Wits gedoseer, waarna hy by die Wits-instituut vir Afrika-studies aangesluit het, en daar tot sy aftrede professor was. Hy is op 28 Oktober 2016 by sy huis in Johannesburg oorlede nadat hy geval en beseer is. Hy was 72 jaar oud.


Pilanesberg Nasionale Park is noord van die groot dorp Rustenburg in die Noordwesprovinsie van Suid-Afrika geleë. Dit lê in die oorgangsone tussen die droë Kalahari en die Laeveld en het diere wat in albei streke tuis is. Dit beskik oor die Groot vyf, asook bastergemsbokke, basterhartbeeste en meer as 360 voëlspesies. Die park is geleë in 'n ou vulkaankrater wat 1,2 miljard jaar gelede gevorm is. Neushoringvoël 'n Leeumannetjie Koedoes Renoster 'n Gompou (Ardeotis kori) Kleinsingvalk (Micronisus gabar) "Pilanesberg National Park". www.pilanesbergnationalpark.org (in Engels). Geargiveer vanaf die oorspronklike op 2 Mei 2020. Besoek op 8 Mei 2019. "Pilanesberg Nasionale Park" (in Engels). Geargiveer vanaf die oorspronklike op 2 Mei 2020. Hierdie artikel is ’n saadjie. Voel vry om Wikipedia te help deur dit uit te brei.


Sir Noël Coward (1899–1973) was ’n Britse akteur, sanger en skrywer van liedjies en toneelstukke. Hy was bekend vir sy flambojante persoonlikheid en komiese stukke, soos Private Lives en Blithe Spirit, en sy komiese liedjie Mad Dogs and Englishmen. Noël Peirce Coward is op 16 Desember 1899 in Teddington in die Verenigde Koninkryk gebore. As kind woon 'n dansakademie in Londen by en maak sy verhoogdebuut op elf. Hy begin in sy tienerjare om dramas te skryf en het uiteindelik meer as 50 toneelstukke gepubliseer. Hy het ook honderde liedjies gekomponeer en meer as 'n dosyn musikale teaterstukke gelewer. Tydens die Tweede Wêreldoorlog het Coward vrywillig by die Britse propagandakantoor in Parys gewerk. Hy was ook by die Geheime Diens betrokke en het sy invloed probeer gebruik om die Amerikaanse publiek en regering te oorreed om Brittanje te help. Coward is in 1969 tot ridder geslaan en ontvang in 1972 'n eredoktorsgraad van die Universiteit van Sussex. Hy het ook 'n Tony-prys vir sy lewenslange bydrae ontvang. Die voormalige Albery-teater (oorspronklik die New Theatre) in Londen is in 2006 in sy eer na die Noël Coward Teater vernoem.


Gamma Andromedae (afgekort as γ And), is 'n veelvoudige ster wat sowat 350 ligjare van die Son af geleë is. Dit is die derde helderste ligpunt in die sterrebeeld Andromeda. In 1778 het Johann Tobias Mayer ontdek dat γ Andromedae ’n dubbelster is. Wanneer dit deur ’n klein teleskoop waargeneem word, lyk dit soos ’n helder, goudgeel ster (γ1 Andromedae) en ’n dowwer, blouerige ster (γ2 Andromedae) sowat 10 boogsekondes uitmekaar. γ1 Andromedae staan ook bekend as Almach, tardisioneel die naam van die hele stelsel. Dit is afgelei van die Arabiese woord vir rooikat. Dit is gewild onder sterrekykers as ’n pragtige dubbelster met ’n treffende kleurkontras. Later is ontdek dat γ2 Andromedae self ’n driedubbele sterstelsel is. Wat dus met die blote oog soos ’n enkele ster lyk, is inderwaarheid ’n stelsel met vier sterre. Die ster se Bayer-naam is "Gamma Andromedae" en sy Flamsteed-naam "57 Andromedae". Die tradisionele naam, "Almach" (ook gespel Almaach, Almaack, Almak, Almaak of Alamak), kom van die Arabiese العناق al-‘anāq, "die rooikat".


Die Hammanskraalse Teologiese Skool was van 1962 tot 31 Desember 1994 ’n opleidingsinstelling vir hoofsaaklik swart predikante en sendeling van veral die Gereformeerde Kerke in Suid-Afrika (GKSA). Begin 1995 het studente van Hammanskraal ingeskakel by die Teologiese Skool Potchefstroom. Ds. Hugo du Plessis het die vroegste opleiding van swart predikant vir die Gereformeerde Kerke in die dekade ná 1940 te Siloam onderneem. Dit het uitgeloop op die bevestiging van ds. Jojakim Matlakala as eerste predikant kragtens artikel 89 van die GSKA se kerkorde. In 1956 het die Kerk besluit om beter te voorsien in die vraag na predikante vir die swart gemeentes en is met opleiding in Dube in Soweto begin. Ds. Hugo du Plessis is as eerste dosent benoem vir ’n kursus wat oor vier jaar gestrek het. Die Sendingdeputate van die GKSA het beheer daaroor uitgeoefen en die toelatingsvereiste was st. 7 (gr. 9). Naas predikante is ook evangeliste/helpers opgelei. Destyds was dit in ’n groot mate indiensopleiding. Die ideaal van ’n volwaardige teologiese skool vir swart studente het daartoe geleir dat die Hammanskraalse Teologiese Skool in 1962 op Temba in die tuisland Bophuthatswana geopen het.


Die mineraal nsutiet is 'n mangaanoksied met 'n chemiese formule: (Mn4+1−xMn2+xO2-2x(OH)2x waar x = 0.06-0.07). Dit word in die meeste groot mangaanafsettings aangetref en is die eerste keer in Nsuta, Ghana, ontdek. Sedertdien is dit wêreldwyd gevind. Nsutiet is 'n dowwe mineraal met 'n hardheid van 6,5-8,5 en 'n gemiddelde relatiewe digtheid van 4,45. Nustiet word gebruik as 'n katode in sink-koolstof batterye, maar sintetiese mangaanoksied is geleidelik besig om dit te vervang. Mineraal Relatiewe digtheid Mohs se hardheidskaal X-straaldiffraksie http://www.webmineral.com/data/Nsutite.shtml Webmineral data


Die Suidelike Rooibekneushoringvoël (Tockus rufirostris) is 'n neushoringvoëlspesie in die Bucerotidae-familie. Dit kom algemeen voor in die savanne en halfdorre boomveld van Suider-Afrika. In die droë boswoude van westelike Namibië word 'n nabyverwante spesie, die Damararooibekneushoringvoël, aangetref. Die Suidelike Rooibekneushoringvoël is 38 – 45 cm lank en weeg 100 – 170 g. In Engels staan die voël bekend as die Southern red-billed hornbill. Die voël se roep bestaan uit 'n reeks versnellende note: kuk kuk kuk... wat eindig in 'n crescendo van dubbelnote, kuk-we kuk-we. Anders as ander rooibekneushoringvoëls lig hulle nie hul vlerke op in vertoon nie. Dit word aangetref in Malawi en Zambië tot in die suide van Angola, noordoostelike Namibië, Botswana, Zimbabwe, oostelike Eswatini en noordelike Suid-Afrika (Transvaal en Noord-Natal). Rooi snawel op 'n tak en op die grond Wikispecies het meer inligting oor: Tockus rufirostris Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1


Hollandiet (chemiese formule: Ba(Mn4+6Mn3+2)O16 is 'n oksiedmineraal. Dit is die barium-mangaan (III) eindlid van die Coronadiet-groep. 'n Mineraal met die chemiese samestelling BaMn4+6Fe3+2O16, wat die eerste keer in die Kajlidongri-myn in die Jhabua-distrik in Madhya Pradesh, Indië, aangetref is, het die naam hollandiet gehad totdat dit as ferrihollandiet herklassifiseer is deur die Internasionale Mineralogiese Vereniging in 2012. Ferrihollandiet is die barium-yster (III) eindlid van die Coronadiet-groep. Oksiedminerale Mineraal Relatiewe digtheid Mohs se hardheidskaal Mindat – Hollandite http://ima-cnmnc.nrm.se/


Renieriet (Cu,Zn)11(Ge,As)2Fe4S16 is 'n seldsame koper-sink-germaniumdraende sulfiedmineraal. Dit kom onder andere in die Kipushi-myn, D.R.Kongo en in Namibië voor. Renieriet is vernoem na Armand Renier (26 Junie 1876 – 9 Oktober 1951), 'n Belgiese geoloog en direkteur van die Belgiese Geologiese Opname. Mineraal Relatiewe digtheid Mohs se hardheidskaal Webmineral Mindat


Die Madelung-konstante is ' geometriese konstante wat in die anorganiese chemie 'n belangrike rol speel in die beskrywing van die bindingsenergie van suiwer ioniese kristallyne stowwe. Indien twee ione, 'n katioon met lading Z+ en 'n anioon met lading Z- mekaar nader tot 'n afstand r, is hulle elektrostatiese energie: E c = Z + Z − e 2 4 π ϵ o r {\displaystyle E_{c}={\frac {Z^{+}Z^{-}e^{2}}{4\pi \epsilon _{o}r}}} In die kristal het 'n katioon nogtans meer as een anioon-nabuur. In die B1-struktuur van haliet het 'n natriumioon ses chloornabure op afstand a o / 2 {\displaystyle a_{o}/2} en twaalf Na-bure op afstand a o 2 / 2 {\displaystyle a_{o}{\sqrt {2}}/{2}} ensomeer. Hierdie feit kan in die formule met die Madelungkonstante A weergegee word.


Phahameng is 'n township in die Tswelopele Plaaslike Munisipaliteit, in sentraal-Vrystaat, Suid-Afrika. Tydens die apartheidera was Phahameng waar die dorp Bultfontein se Swart mense gewoon het. Volgens die 2011-sensus het die nedersetting 'n bevolking van 21 189 gehad. Lys van dorpe in Suid-Afrika "Hoofplek Phahameng". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Ballymoney (afgelei van die Ierse Baile Monaidh "Woonplek in die moerasland", → baile "tuiste, woonplek", → móin "moeras(land), turf") is 'n nedersetting en civil parish in die Noord-Ierse graafskap Antrim, sowat 'n uur se motorrit noordwes van Belfast. Die Dark Hedges, 'n laning ou beukebome tussen die dorpe Armoy en Stranocum, is 'n bekende toneel (die "Koningspad" of King's Road) uit die gewilde televisiereeks Game of Thrones. Robert Hannah, Nieu-Seelandse sakeman en skoenhandelaar (1845–1930) James Young, komediant en akteur (1918–1974) Joey Dunlop OBE, motorfietsrenjaer (1952−2000) Robert Dunlop, motorfietsrenjaer (1960–2008)


London Fashion Week Londen  Verenigde Koninkryk Gehou sedert Oktober 1983 Frekwensie Twee keer per jaar Februarie | September Organiseerder British Fashion Council Webtuiste londonfashionweek.org London Fashion Week is 'n modehandelskou wat twee keer per jaar, in Februarie en September, in die Britse hoofstad Londen gehou word. Dit is een van die vier sogenaamde Big Four-modeweke, naas dié wat in New York, Milaan en Parys gehou word, en word deur die Britse Moderaad (British Fashion Council) vir die Londense Ontwikkelingsagentskap (London Development Agency) georganiseer en aangebied in vennootskap met die Departement van Sake, Innovasie en Vaardighede. Die eerste modeweek is in Oktober 1983 gehou. In 2009 is London Fashion Week vir die eerste keer in Somerset-huis aangebied. Die meeste modevertonings word gehou in die binnehof van Somerset-huis, 'n neoklassieke gebou in die Strand in Sentraal-Londen, waar 'n groot markeetent met loopplanke vir 'n reeks vertonings deur top-modeontwerpers opgeslaan word. Bykomende uitstallings deur meer as 150 ontwerpers word in Somerset-huis se nuwe Store Studios aangebied.


Zakharoviet is 'n silikaatmineraal met 'n geel kleur en 'n pêrelglans. Dit is 'n silikaat van natrium en mangaan met 'n chemiese formule van Na4Mn5Si10O24(OH)6·6H2O. Zakharoviet is in 1982 in die Kola-skiereiland van Noord-Rusland ontdek, en is vernoem na Evgeii Evgen'evich Zakharov (1902–1980), die direkteur van die Moskouse Instituut vir Geologiese Eksplorasie. Mineraal Relatiewe digtheid Mohs se hardheidskaal Webmineral data Mindat.org


Philip E. Rosenberg (gebore 1931) is 'n Amerikaanse geochemikus by die Washington Staats-universiteit in die VSA. Die mineraal Rosenbergiet is in 1993 na hom vernoem. Webmineral – Rosenbergite Mindat.org – Rosenbergite Handbook of Mineralogy – Rosenbergite Hierdie artikel is ’n saadjie. Voel vry om Wikipedia te help deur dit uit te brei.


Geokroniet is 'n mineraal met die formule Pb28Sb8-xAs4+xS46 0≤x≤8. Dit het die jordaniet-struktuur en vorm 'n oplossingsreeks daarmee. Die jordaniet-struktuur het vier verskillende as-posisies. Drie daarvan kan antimoonatome opneem en effens groter word, een daarvan kan net deur arseen beset word. The crystal structure and extent of solid solution of geocronite Richard W. Birnie, Charles W. BurnhamAmerican Mineralagist, 61, bls. 963-970, 1976..


Die Bristol Scout was 'n enkelsitplek, dubbeldekker vegvliegtuig wat hoofsaaklik vir verkenningswerk gebruik was deur die Britse Lugmag tydens die eerste twee jaar van die Eerste Wêreldoorlog. Die vliegtuig was aanvanklik ontwerp vir lugwedrenne en daar was geen voorsiening gemaak vir wapens nie. Die vliegtuig het 'n ontwerp gehad wat goed op die oog geval het en was vinnig vir sy tyd. Dit was aanvanklik as 'n verkenningsvliegtuig gebruik. Nadat dit in Februarie 1915 op die front verskyn het, was dit gebruik om tweesitplek eskaders te vergesel. Die bewapening op hierdie eerste vliegtuie het verskil, daar was nie 'n standaard nie. Soms was dit net gewere wat aan die kante van die vliegtuig vasgemaak was. Tog het Kaptein L.G. Hawker daarin geslaag om drie vyandelike vliegtuie af te skiet op 25 Julie 1915; hierdie vliegtuie was gewapen met masjiengewere. Die Victoriakruis was aan hom toegeken vir die daad. In Februarie 1915 het die Royal Flying Corps 11 Eskader gestig en toegerus met Bristol Scouts hulle doel was om vyandelike vliegtuie te onderskep en vernietig. Dit was een van die eerste ware vegter eskaders.


"Mamma, 'k wil 'n man hê" is ’n gewilde Afrikaanse volksliedjie. Dit is as lied 94 in die FAK-sangbundel opgeneem. Mamma, 'k wil 'n man hê! Watter man, my liewe kind? Wil jy dan 'n Fransman hê? Nee, mamma, nee! 'n Franseman die wil ek nie, want "parlez-vous" verstaan ek nie; dit is my plesier, met die Boerjongkêrels hier! Mamma, 'k wil 'n man hê! Watter man, my liewe kind? Wil jy dan 'n Hollander hê? Nee, mamma, nee! 'n Hollander die wil ek nie, want klompe dra – dit sal ek nie; dit is my plesier, met die Boerjongkêrels hier! Mamma, 'k wil 'n man hê! Watter man, my liewe kind? Wil jy dan 'n Duitser hê? Nee, mamma, nee! 'n Duitserman die wil ek nie, want "Schweinefleisch" – dit lus ek nie; dit is my plesier, met die Boerjongkêrels hier! Mamma, 'k wil 'n man hê! Watter man, my liewe kind?


"Marietjie, Maraia, Maryne" is die Afrikaanse weergawe van die Duitse liedjie "Die Lore am Tore", wat weer ’n vertaling is van die Engelse "The Pretty Sally – of the girls that are so smart". Dit is as lied 119 in die FAK-sangbundel opgeneem. Die Afrikaanse woorde is deur Eitemal geskryf. Daar't drie gawe nooi'ntjies gewoon in my buurt, Marietjie, Maraia, Maryne-- en as ek net wis wie die mooiste een was, dan was een van hulle nou myne. Maar Saterdagaande--my boordjie, my das, my kuif sou ek ruil met g'n man nie; my vryperd staan klaar teen die peperboom vas, en ek moet besluit, maar ek kan nie. Die Sondag't Marietjie gebooie laat loop-- toe staan daar 'n groter berg voor my; want as ek Marai of Maryne nou vra, wat word van die outjie wat oorbly? Die Saterdag wou ek ou Poon maar laat kies en los toe die teu'ls so 'n bietjie; maar gou moes ek stop want hy kies in galop gedorie die pad na Marietjie.


In die mediese vakterminologie verwys miskraam (Latyn: abortus) na die geboorte van 'n nie-lewensvatbare vrug voor die vierde swangerskapsmaand. Die verskynsel begin met bloedverlies. As die verskynsels tot bloedverlies beperk bly, praat 'n mens van 'n dreigende miskraam (abortus imminens) en dan is daar nog die moontlikheid dat die swangerskap sal voortduur. As die bloeding met wee-agtige pyne gepaard gaan, kan 'n miskraam meestal nie meer voorkom word nie (onstuitbare miskraam). By 'n volledige miskraam (abortus completus)word die eier in sy geheel uitgestoot. By 'n onvolledige miskraam (abortus incompletus) word slegs gedeeltes van die vrug gebore. By 'n versuimde miskraam word die afgestorwe vrug nie uitgestoot nie maar bly dit in die baarmoeder lê. 'n Miskraam kan spontaan deur afwykinge van die moeder of die vrug optree, maar kan ook opsetlik teweeggebring word (abortus provocatus). Die opwekking van 'n miskraam is op mediese gronde byna nooit gewens nie. Hierdie artikel is ’n saadjie. Voel vry om Wikipedia te help deur dit uit te brei.


'n Peilmerk is 'n landmerk wat vir geodetiese opmeting gebruik word. Peilmerke word gewoonlik deur regerings opgerig, en die koördinate en hoogte van die peilmerk word dan gepubliseer. Dit is meestal in die vorm van 'n ronde metaalplaatjie wat in 'n teerpad of in klip of beton geplaas word, maar die vorm daarvan verskil van land tot land. Die term word algemeen gebruik vir enige item wat gebruik word om 'n punt te merk as 'n hoogteverwysing. Die hoogte van 'n peilmerk word bereken relatief tot die hoogtes van nabygeleë peilmerke in 'n netwerk wat ontstaan uit 'n fundamentele peilmerk. 'n Fundamentele peilmerk het 'n bekende hoogte, gewoonlik hoogte bo gemiddelde seevlak. Die posisie en hoogte van elke peilmerk word gewoonlik op topografiese kaarte aangedui. Die term peilmerk is afkomstig van die Engelse term bench mark, wat verwys na die horisontale beitelmerke wat opnemers gemaak het in klipstrukture, waarin 'n hoekyster geplaas kon word om 'n "bank" te vorm vir nivelleringsapparate, om sodoende te verseker dat 'n nivelleringsapparaat akkuraat geposisioneer kon word.


Apollo 4 (ook bekend as AS-501) was die eerste onbemande toetsvlug van die Saturn V-vuurpyl van die Apollo-program. Die vuurpyl is gebruik vir die maanlandings. Dit is gelanseer vanaf lanseerplatform 39 by die John F. Kennedy Space Center op Merritt Island, Florida. Hierdie fasiliteit is spesiaal vir die Saturn V ontwikkel. Die Apollo-vlug het al drie stadiums ingesluit: S-IC-eerste stadium, S-II-tweede stadium en S-IVB-derde stadium. Laasgenoemde stadium is ook tydens die vlug weer ontbrand, 'n eerste vir Nasa. Apollo 4 is op 9 November 1967 gelanseer.


Waterval is 'n nedersetting in die Ehlanzeni-distriksmunisipaliteit in die noordooste van Mpumalanga. Lys van dorpe in Suid-Afrika "Hoofplek Waterval". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Zoeknog B is 'n nedersetting in die Ehlanzeni-distriksmunisipaliteit in die noordooste van Mpumalanga. Lys van dorpe in Suid-Afrika "Hoofplek Zoeknog B". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Belfast City Cemetery (Iers: Reilig Chathair Bhéal Feirste) is 'n begraafplaas in Wes-Belfast, Noord-Ierland. Dit is in die townland van Ballymurphy, tussen Falls Road en Springfield Road, en naby die Rooms-Katolieke Milltown Cemetery geleë. Dit is een van vier begraafplase in Belfast wat deur die Stadsraad van Belfast bestuur word – naas Roselawn, Dundonald en Knockbreda – en steeds in gebruik is (alhoewel teraardebestellings tans beperk is tot bestaande grafte). Belfast City Cemetery is een van die oudste openbare begraafplase in Belfast. Die terrein is oorspronklik in 1866 deur die Belfast Corporation (tans die Stadsraad van Belfast) gekoop en op 1 Augustus 1869 amptelik geopen as die stad se eerste munisipale begraafplaas. Belfast City Council: Cemeteries. Besoek op 27 Augustus 2017 Tom Hartley: Belfast City Cemetery. Hersiene uitgawe. Belfast: Blackstaff Press 2014 Belfast City Council: City Cemetery Heritage Project Koördinate: 54°35′23″N 5°58′45″W / 54.58972°N 5.97917°W / 54.58972; -5.97917


Mopane is 'n landelike nedersetting in die Musina Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika. Lys van dorpe in Suid-Afrika "Hoofplek Mopane". Sensus 2011.


Basani is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Basani". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Hasane is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Hasane". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Ka-Mahonisi is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Ka-Mahonisi". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Scarlets ((cym) Y Sgarlets) is een van die vier professionele rugbyspanne van Wallis. Hulle ding mee in die Guiness Pro14, die Europese Rugbykampioenebeker en die Anglo-Walliese Beker. Die span word verbind met ’n aantal plaaslike semi-professionele en amateurklubs, insluitend Llanelli RVK, Carmarthen Quins RVK, en Llandovery RVK wat in die Walliese Premierliga speel. Die klub was aanvanklik bekend as Llanelli Scarlets maar het aan die begin van die 2008-’09-seisoen hul naam verander na die huidige. In die 2007-’08-seisoen het Scarlets die meeste van hul tuiswedstryde op Stradey Park in Llanelli gespeel, met sommige wedstryde wat op Renbaangronde in Wrexham gespeel. Hul tuisveld, Parc y Scarlets is naby Pemberton gebou en in November 2008 geopen. In 2003 het die WRU besluit om die aantal top- Walliese professionele rugbyklubs van nege na vyf te verminder gedurende die bekendstelling van streeksrugbyspanne in Wallis; hiermee het hulle gepoog om die suksesvolle formate in Ierland, Suid-Afrika, Australië en Nieu-Seeland na te boots. Aanvanklik is beplan dat ’n streek op Stradey Park sou speel met spelers van Llanelli, Swansea en Neath.


Ka-Vhele is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Ka-Vhele". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Gutshwa is 'n nedersetting in die Ehlanzeni-distriksmunisipaliteit in die suidooste van Mpumalanga. Lys van dorpe in Suid-Afrika "Hoofplek Gutshwa". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Pleochroïsme is 'n optiese verskynsel waarin 'n stof verskillende kleure vertoon wanneer dit van verskillende hoeke waargeneem word, veral in gepolariseerde lig. Anisotropiese kristalle sal optiese eienskappe hê wat wissel met die rigting van die lig. Die polarisasie van lig bepaal die rigting van die elektriese veld, en kristalle sal op verskillende maniere reageer as hierdie hoek verander word. Hierdie soort kristalle het een of twee optiese asse. As die absorbering van lig met die hoek relatief tot die optiese as in 'n kristal wissel, het dit pleochroïsme tot gevolg. Anisotropiese kristalle het dubbelbreking van lig waar lig van verskillende polarisasies verskillende gebuig word deur die kristal, en gevolglik verskillende paaie deur die kristal volg. Die komponente van 'n verdeelde ligstraal volg verskillende paaie binne die minerale en reis teen verskillende snelhede. Wanneer die mineraal teen 'n sekere hoek waargeneem word, sal lig 'n sekere kombinasie van roetes en polarisasies volg, en by elk sal verskillende kleure lig geabsorbeer word. Teen 'n ander hoek sal die lig wat deur die kristal beweeg, saamgestel word uit ander kombinasies van ligpaaie en polarisasies, elk met hul eie kleur.


Daantjie is 'n nedersetting in die Ehlanzeni-distriksmunisipaliteit in die ooste van Mpumalanga, Suid-Afrika. Lys van dorpe in Suid-Afrika "Hoofplek Daantjie". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


'n Metastabiele ewewig tree op indien 'n sisteem in 'n toestand is waarin 'n elke verstoring die Gibbs vrye energie sal vergroot, watookal rigting hierdie vertoring plaasvind, hoewel die toestand nie die absoluut laagste Gibbs vrye energie besit nie. Daar is dus 'n ander toestand wat 'n laer Gibbs vrye energie het en 'n stabiele ewewig verteenwoordig. Die twee minima word deur 'n drempel geskei. Indien hierdie drempel hoog is kan die metastabiele toestand so lank bestaan dat dit stabiel lyk. Diamante is 'n goeie voorbeeld. Die stabiele fase van koolstof onder normale omstandighede is grafiet en diamant verteenwoordig 'n metastabiele ewewig. Dit is hoekom mense sê: "diamonds are forever". Indien die drempel laag is word die kans dat die sisteem oor die labiele oorgangstoestand van die drempel die stabiele toestand kan bereik. In die geval van metastabiele atoomkerne soos 99mTc speel kwantumtunneling 'n rol by die oorgang. In die drempel bepaal die halfleeftyd van die metastabiele isotoop.


Ewa Maria Demarczyk (* 16 Januarie 1941, Krakow; † 14 Augustus 2020) is 'n Poolse sangeres, liedjieskryfster en musikant. Ewa Demarczyk śpiewa piosenki Zygmunta Koniecznego (1967) Ewa Demarczyk (1974) Live (1982) https://kultura.gazeta.pl/kultura/7,114526,26212207,ewa-demarczyk-nie-zyje-miala-79-lat.html#s=BoxMMt1 Amptelike webwerf


Clout (1977–1981) was 'n Suid-Afrikaanse vroue-rockgroep met Cindy Alter as hoofsanger. Hulle liedjie Substitute was lank boaan trefferlyste in Suid-Afrika, Australië, Nieu-Seeland, Duitsland, Frankryk, Nederland, Swede, Oostenryk, Denemarke en België. Van hulle ander treffers is Save Me, You've Got All of Me en Under Fire. Die groep is in 1977 in Johannesburg gestig en debuteer met 'n weergawe van Russ Ballards se Since You've Been Gone. In 1978 word hulle internasionaal bekend met Substitute, 'n onbekende liedjie van die Righteous Brothers wat deur Willie Wilson gekomponeer is. Clout is in 1981, kort ná die vrystelling van die enkelsnit Portable Radio, ontbind. Cindy Alter – hoofsanger, kitaar Glenda Hyam – sang, sleutelbord Lee Tomlinson – bas, sang Ingrid Herbst – tromme, sang Jenni Garson – kitaar, sang Ron Brettell – sleutelbord Sandy Robbie – kitaar Gary van Zyl – bas 1978: Substitute 1979: Six of the Best 1980: A Threat and a Promise 1981: 1977 to 1981 1992: Substitute (compilatie, alleen in Nederland uitgebracht) 1992: 20 Greatest Hits Substitute (1978) You've Got All of Me (1978) Save Me (1979) Ms America (1979) Under Fire (1979) Oowatanite (1980) Portable Radio (1980) Wish I Were Loving You (1981) HAT Taal-en-feitegids, Pearson, Desember 2013, ISBN 978-1-77578-243-8 Roberts, David (2006).


Die Onegameer (Russies: Оне́жское о́зеро, Onezhskoe ozero, [ɐˈnʲɛʂskəɪ ˈozʲɪrə]; Fins: Ääninen of Äänisjärvi; Karelies: Oniegu of Oniegu-järve; Wepsies: Änine of Änižjärv) is die tweede grootste meer in Europa ná die Ladogameer met 'n oppervlakte van 9 700 km² en is in Noordwes-Rusland naby Petrozawodsk geleë. Dit word deur die Swirrivier met die naburige Ladogameer verbind, wat weereens deur die Newarivier met die Oossee verbind word. Deur die Witsee-Oossee-kanaal word hierdie waterweg met die Witsee in die noorde verbind. Die Wolga verbind die Onegameer oor 'n kanaal met die Kaspiese See en deur die Wolga-Don-kanaal is ook die Swartsee en die Middellandse See toeganklik. Daarbenewens word die Onegameer via die Ladogameer deur die Wuoksirivier met die Saimaameer in Finland verbind. Belangrike stede rondom die Onegameer sluit in Kondopoga, Medwezhyegorsk, Petrozawodsk, Pindoesji en Powenets. In die meer is 1 369 eilande geleë, waarvan Kizji die bekendste is. Dié eiland se houtkerke, -kapelle en -huise is in 1990 deur Unesco as wêrelderfenisgebied gelys. In 2021 is rotstekeninge rondom die Onegameer en die Witsee as Unesco-wêrelderfenisgebiede gelys.


'n Elektriese slot is 'n toegangsbeheertoestel vir gebruik aan deure en veiligheidshekke. Dit vervang die vaste slotplaat wat dikwels gebruik word met 'n bewaarder. Soos met 'n vaste slot, bied dit gewoonlik 'n skuinsoppervlak wat die grendel sluit, sodat die deur kan toesluit net soos 'n vaste slot sou. 'n Elektriese slot se skuinsoppervlak kan egter, op bevel, uitdraai wanneer die slot op die deur in die geslote posisie is en die deur oopgemaak word, sodat 'n gebruiker van binne die deur kan oopmaak sonder die werking van die meganiese slot of met behulp van 'n meganiese sleutel. Nadat die deur oopgemaak is verby die bewaarder, keer die bewaarder terug na sy normale posisie en sluit weer wanneer die krag verwyder word of toegepas word, afhangende van die slot se konfigurasie. Elektriese slotte is gewoonlik toegerus met gonsers ("buzzers") wat iemand buite die deur laat hoor wanneer die deur oopmaak. Die gonsgeraas word gewoonlik gemaak deur die toepassing van wisselstroom aan die slot in plaas van gelykstroom.


Die Duitse Vloot ((de) Deutsche Marine) is die vloot van Duitsland en 'n deel van die verenigde Bundeswehr ("Federale Verdediging"), die Duitse Gewapende Magte. Die Duitse Vloot was oorspronklik bekend as die Bundesmarine van 1956 tot 1995 toe Marine die amptelike naam geword het tydens die inlywing van die Oos-Duitse Volksmarine in 1990. Die nie-amptelike naam Deutsche Marine is intussen eweneens in die taal ingeburger. Die Duitse Vloot is diep geïntegreer in die NAVO-alliansie. Sy primêre missie is die beskerming van Duitsland se gebiedswaters en maritieme infrastruktuur sowel as die seekommunikasielyne. Afgesien hiervan, neem die Duitse Vloot aan vredesoperasies deel en lewer ook humanitêre hulp en rampverligting. Hulle neem ook deel aan teenstropingsbedrywighede. Duitse oorlogskepe is permanente lede van al vier die NAVO Maritieme Groepe. Die Duitse Vloot is ook betrokke by die bedrywighede teen internasionale terrorisme soos "Operation Enduring Freedom" en NAVO se "Operation Active Endeavour". verwysing Hierdie artikel is ’n saadjie. Voel vry om Wikipedia te help deur dit uit te brei.


Die Kawasaki Ki-61 was 'n enkelsitplek, monovlerk Japannese vegvliegtuig wat tydens die Tweede Wêreldoorlog diens gedoen het. Die vliegtuig het 'n omwenteling in Japannese vliegtuigontwerp teweeg gebring. Die standaard was vir lugverkoelde stermotors maar die Ki-61 was toegerus met 'n inlynvloeistofverkoelde Daimler-Benz 601A motor, gebou onder lisensie. Die vliegtuig was gebou vir spoed. Toe die Geallieerdes die vliegtuig die eerste keer teëgekom het, het hulle gedink dat dit 'n Duitse of Italiaanse vliegtuig is wat gebou is onder 'n lisensie. Die Geallieerdes het die bynaam Tony vir die vliegtuig gegee. Die rede vir die drastiese verandering was dat dr. Richard Vogt vanaf 1923 tot 1933 vir Kawasaki gewerk het as ontwerphoof. Hy is in 1933 terug na Duitsland waar hy vir Blohm und Voss dieselfde pos gevul het tydens die Tweede Wêreldoorlog. Kawasaki was daarna nog lank beïnvloed deur sy werk. Die Ki-61 was in diens vanaf Augustus 1942 tot aan die einde van die oorlog, maar het dit algaande al hoe meer verouder geraak. Lys van vegvliegtuie Crosby, Francis: THE WORLD ENCYCLOPEDIA OF FIGHTERS & BOMBERS. 2015. ISBN 978-1-84476-917-9


Beta Delphini (β Delphini, afgekort as Beta Del of β Del), tradisioneel bekend as Rotanev, is ’n dubbelster sowat 100 ligjare van die Son af in die sterrebeeld Dolfyn (Delphinus). Dit is die helderste ster in die Dolfyn. Die Amerikaanse sterrekundige S.W. Burnham het in 1873 ontdek Beta Delphini is ’n dubbelster. Die stelsel bestaan uit twee F-tipe sterre wat elke 26,66 jaar om mekaar wentel met ’n wenteleksentrisiteit van 0,36. Hulle het ’n hoekskeiding van net sowat 0,44 boogsekondes, en dit is dus moeilik om hulle met ’n teleskoop van mekaar te onderskei. Die grootste komponent is ’n reusester met ’n massa van 1,75 keer dié van die Son en ’n ligsterkte van 24 keer die Son s’n. Die sekondêre komponent is ’n subreus met ’n massa van 1,47 sonmassas en ’n ligsterkte van agt keer dié van die Son. Die stelsel is sowat 1,8 miljard jaar oud. Niccolò Cacciatore was ’n Italiaanse sterrekundige. Toe die Polermo-sterkatalogus in 1814 gepubliseer is, het die twee sterre Alpha en Beta Delphini daarin verskyn met die ongewone name "Sualocin" en "Rotanev".


Alpha Herculis (α Herculis, afgekort as Alpha Her of α Her), is ’n veelvoudige ster sowat 360 ligjare van die Son af in die sterrebeeld Hercules. Wanneer deur ’n teleskoop daarna gekyk word, kan die verskeie komponente onderskei word – die helderste een het die naam Rasalgethi. Alpha Herculis A en B (α¹ en α²) is meer as 500 AE (astronomiese eenhede) van mekaar af, met ’n geraamde wentelperiode van sowat 3 600 jaar. α¹ is ’n ralatief swaar, helder rooireus. α² is self ’n dubbelster: ’n geelreus (Ba, die primêre komponent) en ’n geelwitdwerg (Bb). Hulle wentel elke 51,578 dae om mekaar. α¹ Herculis is ’n ART-ster met ’n waterstof- sowel as heliumskil om ’n gedegenereerde koolstof-suurstof-kern. Dit is op ’n geraamde afstand van 360 ligjare van die Son af, volgens Hipparcos, en het ’n radius van sowat 280 miljoen km, wat rofweg 400 M☉, of 1,87 AE, is.


Die Paralimpiese Somerspele 2020 (Japannees: 東京2020パラリンピック競技大会, Hepburn: Tōkyō Nizeronizero Pararinpikku Kyōgi Taikai) sou oorspronklik tussen 25 Augustus en 6 September 2020 in Tokio, Japan, aangebied gewees het, met die nuwe datums van 24 Augustus tot 5 September 2021. Tydens die geleentheid het 4 535 atlete uit 162 nasies aan 539 items in 22 verskillende sportsoorte deelgeneem. Dit was die 16de aanbieding van die Paralimpiese Somerspele en die tweede keer wat Tokio die spele organiseer het na hulle eerste spele in 1964, waarmee Tokio die eerste stad geword het om twee keer Paralimpiese Somerspele aan te bied. Verder was dit ná die Paralimpiese Winterspele 1998 in Nagano die derde Paralimpiese Spele in Japan. Die opening- en sluitingseremonies het in die Japannese Nasionale Stadion in Tokio plaasgevind. Soos gebruiklik het die lande in alfabetiese volgorde die stadion ingestap met Griekeland eerste en die gasheer Japan laaste, maar aangesien die plaaslike taal Japannees is, is dié taal se alfabet gebruik om die volgorde te bepaal. Beide Charl du Toit (atletiek) en Kgothatso Montjane (rolstoeltennis) het die Suid-Afrikaanse vlag ingedra. Die Spele is amptelik deur keiser Naruhito geopen.


Coulomb se wet, genoem na die Franse natuurkundige Charles-Augustin de Coulomb, beskryf die krag wat twee elektriese puntladings op mekaar uitoefen. Die elektrostatiese krag tussen twee puntladings is direk eweredig aan die produk van die ladings en omgekeerd eweredig aan die kwadraat van die afstand tussen die ladings. Die formule is: F C = k ⋅ Q 1 ⋅ Q 2 r 2 {\displaystyle F_{C}=k\cdot {\frac {Q_{1}\cdot Q_{2}}{r^{2}}}} waarin FC die krag is wat die ladings op mekaar uitoefen, in SI uitgedruk in N (newton) of kg·m·s–2, Q1 en Q2 beide die ladings voorstel, in SI uitgedruk in C (coulomb) of A·s (amperesekonde), r die afstand is tussen beide ladings, in SI uitgedruk in meter, k = 1 4 π ε 0 ε r {\displaystyle k={\frac {1}{4\pi \varepsilon _{0}\varepsilon _{r}}}} die konstante van Coulomb is, met ε 0 = 8 , 85 × 10 − 12 C 2 m − 2 N − 1 {\displaystyle \varepsilon _{0}=8,85\times 10^{-12}C^{2}{\text{m}}^{-2}{\text{N}}^{-1}} die elektriese veldkonstante van vakuum. ε r {\displaystyle \varepsilon _{r}} is die relatiewe elektriese veldkonstante van die medium tussen die twee ladings.


Ramalapa is 'n Swart nedersetting wes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Ramalapa". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Maghemiet is 'n mineraal met formule Fe2O3. Dit is die γ-allotroop van yster(III)oksied. Dit is 'n ferrimagnetiese stof wat belangrik is in die navorsing na paleomagnetisme. Maghemiet is baie sterker magneties as hematiet, 'n ander allotroop. Dit is 'n regte ferrimagneet pleks van 'n gekantelde antiferromagneet. Die spontane magnetisasie van maghemiet IMS is 85 e.m.u./g by 300 K en hierdie waarde is amper dieselfde as magnetiet s'n. Dit is ook metastabiel en by temperature bo ongeveer 350 °C gaan dit oor in romboëdriese hematiet. Maghemiet word gewoonlik deur oksidasie van magnetiet by lae temperature (150- 250 °C) gevorm. Enkelkristalle groter as 1 mikron word selde gevorm. Die reaksie is topotakties. Die suurstofrooster bly intak, die spinel se Fe(II) diffundeer na die oppervlak en word daar deur die suurstof van die lug geoksideer. Die teenwoordigheid van maghemiet dui dus op verwering en verskaf paleomagnetiese inligting betreffende die magneetveld tydens hierdie verweringsproses. Maghemiet kan maklik van magnetiet onderskei word omdat dit by verhitting verdwyn. Sy Curie(Néel)-punt is nogtans nie bekend nie omdat dit hoër is as sy oorgang na hematiet.


Wüstiet is 'n mineraal met formule FeO. Dit is vernoem na die Duitse geoloog en paleontoloog Ewald Wüst (1875-1934). As mineraal is dit taamlik seldsaam. Dit word in bepaalde meteoriete aangetref of anders het die mens dit meesal veroorsaak, byvoorbeeld in slakke. Die ideale FeO-struktuur is die haliet-struktuur (NaCl), maar dit is, altans onder drukke <10 GPa nie stabiel nie, . Onder 576 °C is dit ook 'n metastabiele fase wat ekssolusie (fase-uitskeiding) kan ondergaan in Fe en magnetiet. Wüstiet wat as mineraal aangetref word, is nie-stoigiometriese Fe1-xO en bevat daarom nie net Fe2+-ione is sy rooster nie. (Wat bo 576 °C stabiel word is Fe0.94O pleks van FeO). Die mineraal het 'n ingewikkelde defek-ordening. Die suurstofatome vorm 'n kubiese digpakking en soos in die geval van maghemiet is daar oktaëderholtes [ ]; en tetraëderholtes ( ) gevul. Indien leë holtes (defekte) met □ genoteer word kan die struktuur weergegee word as [Fe2+1-3xFe3+2x-t□x+t](Fe3+t) waar 0.04<x<0,12 en 2,0<(x+t)/t<4,5 Merk op dat in ideale NaCl-struktuur alle oktaëderholtes alleenlik en geen van die tetraëderholtes gevul is nie.


Zubeneschamali (ook bekend as Beta Librae of β Lib) is ondanks die Bayer-aanwysing "beta" die helderste ster in die sterrebeeld Weegskaal (Libra). Volgens parallaksmetings is dit sowat 185 ligjare van die Son af. Die ster se skynbare magnitude is 2,6. Volgens Eratosthenes van Sirene (276 tot 273 v.C.) was Zubeneschamali helderder as Antares (Alpha Scorpii). Ptolemaeus het 350 jaar later gesê dit was net so helder soos Antares. Dié afwyking kan wees omdat Antares helderder geword het, maar dit is nie seker nie. Dit kon ook veroorsaak gewees het deurdat Zubeneschamali ’n veranderlike ster is, met ’n hedendaagse veranderlikheid van 0,03 magnitude. Volgens die eienskappe van sy spektrum het Zubeneschamali ’n sterreklassifikasie van B8 V, wat dit ’n B-tipe hoofreeksster maak. Dit is sowat 130 keer helderder as die Son en het ’n effektiewe temperatuur van 12 300 K, dubbel die Son s'n. Dié hoë temperatuur produseer lig met ’n eenvoudige spektrum en maak dit ideaal om die interstellêre gas en stof tussen die Aarde en die ster te ondersoek.


Bonaccordiet is 'n seldsame nikkelhoudende mineraal met formule Ni2Fe(BO3)O2. Dit word in sy tipeligging, die Bon Accord-nikkelafsetting naby Barberton in Mpumalanga, aangetref. Dit is die nikkelweergawe van ludwigiet Mg2Fe(BO3)O2 waarin amper alle magnesium deur nikkel vervang is. Die Fe-weergawe word vonseniet genoem. "mindat" (in Engels). Geargiveer vanaf die oorspronklike op 24 April 2019. S.M. Aleksandrov en M.A. Troneva (29 Augustus 2008). "Heterovalent isomorphism in the magnesium-iron borates". Geochemistry International (in Engels). Geargiveer vanaf die oorspronklike op 4 Junie 2018. Hierdie mineraal-verwante artikel is 'n saadjie. U kan die wikipedia help deur dit uit te brei.


William is die bynaam van 'n beeldjie van 'n seekoei in faience ('n soort keramiek) uit Antieke Egipte. Dit is die informele gelukbringer van die Metropolitan Museum of Art in New York. Die beeldjie stel 'n seekoei voor en is van Egiptiese faience, 'n keramiek materiaal van halfedelsteen, gemaak. Dit is voorsien van blougroen emalje, met 'n lengte van 20 cm, 7,5 cm hoog en 11,2 cm breed. Die liggaam is met rivierplante soos die blou lotus geverf, wat die natuurlike habitat van dié diere simboliseer. Die faience-seekoei is in Mei 1910 in die graf van Senbi II (Steward Senbi) in Meir in Egipte gevind. Die Antieke Egiptiese graf dateer uit die 12de Dinastie van Egipte (circa 1961 – 1878 v.C.), tydens die bewind van Senoesret I tot Senoesret II. Die beeldjie is in 1917 deur Edward S. Harkness saam met nog enkele ander beeldjies uit dieselfde graf aan die museum geskenk. Hierdie klein beeldjie in Egiptiese faience is gewild, nie net as gevolg van sy voorkoms nie, maar ook omdat sy kenmerkende eienskappe baie van die belangrikste fasette van handwerkproduksie in Antieke Egipte uit daardie tyd illustreer.


Naledi is 'n Swart nedersetting wes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Naledi". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Monywaneng is 'n Swart nedersetting wes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Monywaneng". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Calaveriet is 'n mineraal met formule AuTe2. Dit is 'n gouderts. Die meeste goud wat gemyn word is in gedeë vorm (75%), maar telluriede soos calaveriet vorm ongeveer 20% daarvan. Die struktuur van calaveriet is die argetipe van die strukturbericht-klassifikasie se C34-struktuur. "Regering van Wes-Australië" (in Engels). Geargiveer vanaf die oorspronklike op 4 Mei 2020. TYPIX Standardized Data and Crystal Chemical Characterization of Inorganic Structure Types, Springer Science & Business Media, Erwin Parthé, Louise Gelato, Bernard Chabot, Marinella Penzo, Karin Cenzual, Roman Gladyshevskii, 2013, ISBN 3-662-10641-8, ISBN 978-3-662-10641-9 Hierdie mineraal-verwante artikel is 'n saadjie. U kan die wikipedia help deur dit uit te brei.


Carolus (Carel) Johannes Tregardt ook bekend as Carolus Trichardt (1811–1901), ontdekkingsreisiger en Voortrekker, was die oudste seun van Louis Tregardt (Trichardt) (1783–1838), Voortrekkerleier. Hy was die vader van Kolonel Stephanus Petrus Erasmus Trichard (23 Januarie 1847, Ohrigstad – Oktober 1907, Kenia) wat 'n groot kryger was. Louis Tregardt het met sy gesin tot in Delagoabaai getrek, waar sy vrou Martha op 1 Mei 1838 aan malaria gesterf het. Hy is op 25 Oktober 1838 ook waarskynlik aan malaria oorlede, soos baie van sy trekgeselskap. Carel het van Delagoabaai af 'n reis onderneem wat hom een van die vroegste blanke ontdekkers van die binneland van Oos-Afrika maak. Op aandrang van sy vader het hy in Junie 1838 met 'n Portugese kusvaarder noordwaarts vertrek. Van Inhambane af het hy sowat 500 km ver die binneland ingetrek en handelsartikels verruil vir ivoor, renosterhorings en goud. Daarna is hy verder na Sofala, waarvandaan hy weer land in is en moontlik die Zimbabwe-bouvalle ontdek het (uit 'n Europese oogpunt).


Lepidochrysops grandis is 'n skoenlapper in die Lycaenidae familie. Dit is inheems aan Madagaskar waar dit by Tananarive en Fianarantsoa aangetref word. Lepidochrysops at Markku Savela's Lepidoptera and some other life forms Afrotropical Butterflies: Lycaenidae - Tribe Polyommatini (part 2)


Maseha is 'n nedersetting in die Musina Munisipaliteit van Vhembe distrik, in die Limpopoprovinsie van Suid-Afrika Lys van dorpe in Suid-Afrika "Hoofplek Maseha". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Marcus Aurelius Claudius Quintillus Augustus (c. 220 – April 270) was vir 'n kort tyd in 270 n.C. die Romeinse Keiser gewees. Quintillus was die jonger broer van Claudius II 'Gothicus' en word self in 270 keiser. Hy vergoddelik sy gestorwe broer en voeg sy naam, Claudius, by syne by. Daar is weinig bekend oor hoe lank hy regeer het (van enkele dae tot enkele maande, afhangend van die bron) en niks oor die oorsaak van sy dood nie (moord en selfmoord word soms genoem). Hy het dalk reeds na 17 dae selfmoord gepleeg toe generaal Aurelianus, wie die steun van die soldate van die Donau-gebied gehad het, na Italië gekom het. Aurelianus is in September deur die Senaat as keiser erken. Dit is wel bekend dat Quintillus in Aquileia gesterf het. Oor die lot van sy vrou en sy twee kinders is ook niks bekend nie. Lys van Romeinse keisers In Clessical Laitin, Quintillus' name would be inscribed as MARCVS AVRELIVS CLAVDIVS QVINTILLVS AVGVSTVS.


Die Rosssee is 'n see van die Suidelike Oseaan tussen Oos- en Wes-Antarktika. Die Rosssee is ná die Britse kaptein en ontdekkingsreisiger James Clark Ross genoem, wat die see in 1841 vir die eerste keer bevaar het. Die see het 'n oppervlakte van sowat 960 000 km² en 'n maksimum diepte van 1 200 m. Die Rosssee is tussen Victorialand se Kaap Adare in die weste, Koning-Eduard-VII-Land se Kaap Colbeck in die ooste en Ross-eiland in die noorde geleë. Die Rosssee grens in die noordooste aan die Somofsee en in die weste aan 'n naamlose see, sowat 1 000 km verder wes is die Amundsensee geleë. Die 60ste suidelike breedtegraad vorm die noordelike grens. Soos al die seë van Antarktika is die Rosssee noord van die Suidpool geleë en feitlik die hele jaar gevries. Die Rosssee word deur Nieu-Seeland as deel van die Ross-Afhanklikheid opgeëis en tot sy Antarktis-gebied gereken, maar omdat dit volgens internasionale reg nie erken word nie, val die see soos die res van Antarktika onder die saak van die Antarktis-verdrag. Wikimedia Commons het meer media in die kategorie Rosssee.


'n Gasheer is 'n lewende organisme wat 'n ander organisme dra. As 'n reël geniet die gasheer geen voordeel uit die verhouding nie, maar steur hom ook nie altyd met sy gas nie. 'n Organisme wat op sy gasheer teer en die gasheer benadeel word 'n parasiet genoem. Daar is ook gevalle waar die gasheer nie die gas benadeel nie, maar net die gasheer as 'n vervoermiddel van een plek na 'n volgende gebruik. Hierdie artikel is ’n saadjie. Voel vry om Wikipedia te help deur dit uit te brei.


Die Olifantsrivierbroodboom (Encephalartos lanatus) is 'n broodboomspesie wat hoofsaaklik langs die Olifantsrivier in Mpumalanga voorkom. Encephalartos lanatus is 'n plant wat deel uitmaak van die Zamiaceae-familie, versprei in die oostelike deel van die voormalige provinsie Transvaal, Suid-Afrika. Sy wetenskaplike naam, lanatus, beteken wol in Latyn. Dit is die eerste keer deur die plantkundiges Otto Stapf en Burtt Davy beskryf in 1926. Dit is 'n draagbare plant met 'n 1-1,5 m hoë stam en 'n deursnee van 25-35 cm, wat soms aan die basis uitspruit of vertak. Die blare is 100 cm lank en blougroen, byna silwer. Hulle is bedek met 'n dik waslaag, waaruit die spesifieke naam van hierdie plant kom. Die geel ruggraat is reguit, met die boonste deel duidelik geboë. Die pamflette, 10-14 cm lank, word op die ruggraat op 'n teenoorstaande wyse gerangskik, met 'n byna horisontale invoeghoek, die marges is vol en glad. Die blare van die basale gedeelte is kleiner, en is dikwels gereduseer tot slegs klein dorings. Dit is 'n godinspesie met manlike keëls rooi van kleur, 25-30 cm lank en 5-6 cm breed.


César Barbosa (1954) is 'n Colombiaanse bioloog, ornitoloog en plantkundige, wat spesialiseer in die studie van Fabaceae. In 1976 het hy sy B.A.-graad in Biologie van die Nasionale Universiteit van Colombië ontvang. Hy is 'n navorser by die Herbarium van die Nasionale Instituut vir Hernubare Natuurlike Hulpbronne en Omgewing (Colombië) (INDERENA), wat spesialiseer in peulplante, en botaniese ekspedisies in Colombië gemaak het. Sy gepubliseerde werk beskryf Indigofera spesies wat voorkom in Colombië, insluitende Indigofera hirsuta, Indigofera lespedezioides en Indigofera suffruticosa. In Augustus 2008 het hy 41 nuwe Trianea spesies beskryf en benaam. 50 spesies word onder sy afkorting C.Barbosa genoteer. Die standaard outeurs-afkorting C.Barbosa word gebruik om hierdie persoon as die skrywer aan te dui wanneer 'n botaniese naam aangehaal word. "Back Cover" (PDF). The Wilson Bulletin. 95 (4). 1983. Moreira, João Luiz de Arruda; Azevedo-Tozzi, Ana Maria Goulart de (Junie 1997). "Indigofera L. (Leguminosae, Papilionoideae) no estado de São Paulo, Brasil". Revista Brasileira de Botânica (in Portugees). scielo.


Baguio Wong Bik Yiu (Sjinees: 黃碧瑤; Jyutping: wong4 bik1 jiu4) is 'n voormalige vroulike tafeltennisspeler van Hong Kong. Van 1952 tot 1956 het sy verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap gewen. "ITTF_Database". Geargiveer vanaf die oorspronklike op 3 Maart 2016. Besoek op 26 Julie 2016. Hierdie artikel is ’n saadjie. Voel vry om Wikipedia te help deur dit uit te brei.


Jean-Philippe Gatien (gebore 16 Oktober 1968 in Alès, Frankryk) is 'n afgetrede Franse tafeltennisspeler. Hy het van 1988 tot 2000 aan vier Olimpiese Spele deelgeneem, en het silwer in die enkelspel gewen by die Olimpiese Spele in 1992, en dubbele brons (met Patrick Chila) by die Olimpiese Somerspele 2000 in Sydney. Hy het die Wêreld Tafeltenniskampioenskap in 1993 gewen, die Wêreldbeker-toernooi in 1994, en was 13-keer die "champion de France". Hy was 'n linkshandige speler, met aanvallende styl, en het 'n uitstekende voorhand-mokerhou gehad. Na aanleiding van talle beserings het Gatien op 15 Mei 2004 uitgetree. Omdat hy sy debuut by die Franse klub AS Salindres gemaak het, het hy sy finale openbare verskyning daar in 'n vertoonwedstryd met Patrick Chila in Junie 2006, gemaak. Sy lang lys van oorwinnings maak hom die grootste Franse tafeltennis speler van alle tye. "argiefkopie". Geargiveer vanaf die oorspronklike op 16 Oktober 2012. Besoek op 5 September 2017. Sports-Reference Profile


Helen Elliot (20 Januarie 1927 – 12 Januarie 2013) was 'n tafeltennisspeler uit Skotland. Van 1948 tot 1957 het sy verskeie medaljes in dubbelspel in die Wêreld Tafeltenniskampioenskap gewen. "Helen (Elliott) HAMILTON passed away" (in Engels). ettu.org. Geargiveer vanaf die oorspronklike op 24 September 2013. Besoek op 15 Januarie 2013. "argiefkopie". Geargiveer vanaf die oorspronklike op 17 Oktober 2012. Besoek op 6 September 2017. Hierdie artikel is ’n saadjie. Voel vry om Wikipedia te help deur dit uit te brei.


Die Molototsi is 'n sytak van die Groot-Letabarivier in die Limpopoprovinsie, Suid-Afrika. Die Molototsirivier ontspring in die berge noordwes van Modjadjiskloof. Luvubu and Letaba Water Management Area (in Engels) Google-kaart van die Molototsi se samevloei by Geonames.org (cc-by)


Hierdie is 'n Koreaanse naam, die van is Yoon. Yoon Ki-sook is 'n voormalige vroulike tafeltennisspeler uit Suid-Korea. In 1967 het sy twee medaljes in enkel- en spanbyeenkomste by die Asiatiese Tafeltenniskampioenskap gewen. "Archived copy". Geargiveer vanaf die oorspronklike op 4 Maart 2016. Besoek op 5 Julie 2011.CS1 maint: archived copy as title (link)


An Byeong-hun (Koreaans: 안병훈, gebore 17 September 1991), of Byeong-Hun An, is 'n professionele Koreaanse gholfspeler. In Augustus 2009 het hy die jongste wenner ooit van die Amerikaanse Amateurtoernooi geword. Hy is in Seoel, Suid-Korea gebore en is die seun van Ahn Jae-hyung en Jiao Zhimin, albei voormalige medaljewenners in tafeltennis by die Olimpiese Somerspele 1988 in Seoel. Latzke, Jeff (30 Augustus 2009). "US Amateur Champ Is Youngest Ever - Again - at 17". Dallas Morning News. Associated Press. Seung-woo, Kang (31 Augustus 2009). "An Becomes Youngest U.S. Amateur Champ". The Korea Times (in Engels). Geargiveer vanaf die oorspronklike op 18 Maart 2020.


Die Ohrigstadrivier is 'n takrivier van die Blyderivier in Mpumalanga in Suid-Afrika. 25°01′43″S 30°39′25″O / 25.0287°S 30.6569°O / -25.0287; 30.6569 Blyderivierspoortdam 24°31′55″S 30°46′30″O / 24.532°S 30.775°O / -24.532; 30.775 Mantshibi Vyehoekrivier Ohrigstaddam Kaart van die Ohrigstadrivier op Geonames.org (cc-by); databasis afgelaai op 2017-02-28


Die redaksionele raad is 'n groep mense, gewoonlik by 'n publikasie, wat die toon en rigting bepaal wat die publikasie se redaksionele beleid sal neem. By 'n koerant bestaan die redaksionele raad gewoonlik uit die redaksionele bladredakteur en redaksionele skrywers. Sommige koerante sluit ook ander personeel in. Redaksionele rade vir tydskrifte kan kenners in die vakgebied waarop die tydskrif fokus, insluit, en groter tydskrifte mag verskeie redaksionele rade hê wat volgens vak gegroepeer is. 'n Uitvoerende redaksie kan toesig hou oor hierdie vak rade, en sluit gewoonlik die uitvoerende redakteur en verteenwoordigers van die vak-fokus rade in. Redaksionele rade ontmoet gereeld om die nuutste nuus- en meningsneigings te bespreek en te bespreek wat die koerant oor 'n verskeidenheid sake moet sê. Hulle sal dan besluit wie sal watter redaksies skryf, en vir watter dag. Wanneer so 'n redaksie in 'n koerant verskyn, word dit beskou as die institusionele mening van die koerant. By sommige koerante sal die redaksie ook draaddiens en gesindikeerde kolomme vir insluiting op die redaksionele bladsy, of opinie bladsy hersien.


Die Maartenshoekspruit is 'n klein sytak van die Kraairivier in die verre-noorde van die Oos-Kaap. Dit ontspring in die Witteberg suid van Lesotho en is 'n voorloper van die Oranjerivier. Google-kaart van die Maartenshoekspruit se monding by Geonames.org (cc-by) Lys van riviere in Afrika Hierdie artikel is (gedeeltelik) vertaal uit die Cebuano Wikipedia. Sien bron.


Hierdie is 'n meestal volledige lys van die werke van Wolfgang Amadeus Mozart volgens die sesde uitgawe van die Köchel-katalogus. Vir 'n selektiewe lys van sy werke, gegroepeer volgens genre, sien die Lys van komposisies van Wolfgang Amadeus Mozart. Die Köchelverzeichnis of Köchel-katalogus is 'n inklusiewe, chronologiese lys van komposisies deur Wolfgang Amadeus Mozart, wat oorspronklik geskep is deur Ludwig von Köchel, en waarin die inskrywings afgekort word tot K. (KV in Duits). Die nommers in die Köchel-katalogus weerspieël die voortdurende vestiging van 'n volledige chronologie van Mozart se werke, en dien as kitsverwysings na die komposisies. Volgens Köchel se telling is Requiem in D mineur die 626ste stuk wat Mozart gekomponeer het, en word gevolglik as K. 626 aangegee. Köchel se oorspronklike katalogus van 1862 is twee keer hersien. Enkele werke het drie K.-nommers, bv. Mozart se Horingconcerto nr. 1, K. (412+514)/386b. Om so veel as moontlik van die oorspronklike K-numering van die lys te behou, is letters na die syfers aangebring in die hersiene, kronologiese reeks.


Matshamnyama is 'n nedersetting in die Groot Vyf Hlabisa Plaaslike Munisipaliteit, Umkhanyakude-distriksmunisipaliteit in oostelike KwaZulu-Natal, Suid-Afrika. Lys van dorpe in Suid-Afrika "Hoofplek Matshamnyama". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Mpembeni is 'n nedersetting in die Groot Vyf Hlabisa Plaaslike Munisipaliteit, Umkhanyakude-distriksmunisipaliteit in oostelike KwaZulu-Natal, Suid-Afrika. Lys van dorpe in Suid-Afrika "Hoofplek Mpembeni". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Aucklandparkse Laerskool was van 1923 tot 1992 ’n primêre Afrikaansmedium-staatskool in die Johannesburgse voorstad Auckland Park, aan die grens van Melville. Die skool se geskiedenis strek terug tot 1905 met die stigting van die Melville School. Aanvanklik is klasse in tente gehuisves en toe in ’n woonhuis, tot die eerste skoolgebou in Tweede Laan in 1909 betrek is. Reeds in 1913 moes bykomende klaskamers gebou word. Destyds was die onderrigmediums Hollands en Engels in dubbelmediumklasse tot gr. 6. Nadat die skool weer te klein geword het, is van die klasse gehuisves in die NG gemeente Melville (gestig in 1920) se kerksaal in Vierde Laan. Omdat die skool steeds aanhou groei het, is die Hollandse klasse oorgeskuif na die nuwe Afrikaansmediumskool Aucklandparkse Laerskool, ook bekend as die Aucklandparkse A.M. Skool. Die volgende amper 70 jaar lank het twee laerskole dus in die omgewing bestaan: die Engelstalige Melville Primary School en die Afrikaanstalige Aucklandparkse Laerskool. Mnr. H. le Roux. Aucklandpark se eerste skoolhoof, het die huidige skoolgebou se hoeksteen op 8 Junie 1940 gelê.


Die NG gemeente Rosettenville was 'n kortstondige gemeente van die Nederduitse Gereformeerde Kerk in die suidelike Johannesburgse voorstad Rosettenville. Die gemeente Rosettenville was in 1938 die eerste afstigting van die NG gemeente Turffontein, wat in 1906 die eerste gemeente in die suide van Johannesburg geword het toe dit afgestig is van die twee moedergemeentes, Johannesburg-Oos en Jeppestown, wat albei op 8 Julie 1897 van die moedergemeente Johannesburg afgestig het. Vanweë die afstigting van Rosettenville moes die moedergemeente, wat sedert sy ontstaan La Rochelle geheet het, se naam na Turffontein verander word omdat die voorstad La Rochelle by Rosettenville ingedeel is. Die derde en vierde gemeente in die suide is op dieselfde dag, 26 Augustus 1947, afgestig: Klipriviersberg van Rosettenville en Forest Hill van Turffontein. Klipriviersberg is dus 'n dogter van Rosettenville, kleindogter van Turffontein, agterkleindogter van Jeppestown en Johannesburg-Oos, agteragterkleindogter van Johannesburg en agteragteragterkleindogter van Heidelberg, Tvl.. Omdat die gemeente Klipriviersberg geografies so te sê uit twee afsonderlike dele, Suidheuwels en Regents Park bestaan het, is die NG gemeente Suid-Rand reeds in 1950 afgestig om die leraar se taak te vergemaklik.


In die studie van internasionale verhoudinge verwys neo-liberalisme na 'n denkskool wat glo dat state wel of ten minste eerstens gefokus moet wees om absolute voordele te beding, eerder as slegs relatiewe voordeele teenoor ander state te bekom. Neo-liberalisme is 'n hersiene weergawe van liberalisme. Benewens neo-realisme is neo-liberalisme een van die twee mees invloedryke kontemporêre benaderings in die internasionale verhoudinge. Hierdie twee perspektiewe het die afgelope drie dekades internasionale verhoudingsteorie oorheers. Neo-liberale internasionale verhoudings denkers gebruik dikwels spelteorie om te verduidelik hoekom state saamwerk of nie saamwerk nie, aangesien hul benaderings geneig is om die moontlikheid van wedersydse oorwinnings te beklemtoon, is hulle geïnteresseerd in instellings wat gesamentlik winsgewende reëlings en kompromieë kan reël. Neo-liberalisme is 'n reaksie op neo-realisme; terwyl die anargistiese aard van die internasionale stelsel nie ontken word nie, beweer neo-liberale dat die belangrikheid en effek daarvan oordrewe is. Die neo-liberale argument is gefokus op neo-realiste se beweerde onderskatting van "die variasies van koöperatiewe gedrag moontlik binne ... 'n gedesentraliseerde stelsel." Beide teorieë beskou egter die staat en sy belange as die sentrale onderwerp van analise; neo-liberalisme kan egter 'n wyer begrip hê van wat daardie belange is.


Moet nie verwar word met 'n ander Ophondweni in Mtubatuba nie Ophondweni is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika. Lys van dorpe in Suid-Afrika "Hoofplek Ophondweni". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Uphande is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika. Lys van dorpe in Suid-Afrika "Hoofplek Uphande". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Hierdie artikel behoort versmelt te word met M.L. de Villiers. Marthinus Lourens de Villiers is op 31 Julie 1885 in die Paarl gebore. Hy het hom eers as onderwyser bekwaam, maar het later predikant geword. Hy het veral bekendheid verwef as die komponis van Die Stem wat in 1957 as die amptelike volkslied van Suid-Afrika erken is. Hy het in 1919 reeds begin met die toonsetting van C.J. Langenhoven se Die Stem van Suid-Afrika en dit twee jaar later voltooi. Van 1930 af het hy hom al hoe meer aan die musiek gewy en het onder meer 17 toere deur die land onderneem, waartydens hy ook talle skole besoek en demonstrasielesings, veral oor Afrikaanse musiek gegee het. Hy het ook baie skoolliedere geskryf en verdere bekendheid verwerf met sy instrumentale en vokale werke. Hy komponeer onder andere ses Afrikaanse kunsliedere: Komaan, Terugblik, ŉ Doornkroon, Die Branders, Lig en Donker, almal gedigte van Jan F.E. Celliers, en Rus in Stilte van I.D. du Plessis. In 1940 is die silwerpenning van die Suid-Afrikaanse Akademie vir Wetenskap en Kuns aan hom toegeken.


Joseph Louis Gay-Lussac (* 6 Desember 1778 in Saint-Léonard-de-Noblat; † 9 Mei 1850 in Parys) was 'n Franse chemikus en fisikus. Hy het die uniforme termiese uitsetting van ideale gasse ontdek, wat deesdae as Gay-Lussac se wet bekend staan. Saam met Alexander von Humboldt het hy bepaal dat tydens die elektrolise van water, die volumes waterstof en suurstof wat geproduseer word in die verhouding 2:1 staan, so ook die hoeveelhede van hierdie gasse wat vir die vorming van water benodig word. Hy het verder opgemerk dat wanneer verskillende gasse met mekaar reageer, die verhouding van volumes wat gebruik word altyd 'n verhouding tussen heelgetalle is. Hy het die eerste veilige metode vir die uitvoering van kwantitatiewe elementanalise vir organiese stowwe ontwikkel, en was die eerste om volumetriese titrasies uit te voer. Joseph Gay-Lussac se vader was 'n regter, met die naam Antoine Gay. 'n Nabygeleë kleinhoewe het die naam Lussac gehad. Joseph Louis Gay-Lussac was die oudste kind van die familie van sewe in 'n klein dorpie in die Franse provinsie van Limousin. In November 1794 is hy weg na Parys.


Hierdie artikel behoort versmelt te word met Mak maak. Domestikasie, in die ruim betekenis van die woord, is die "mak maak" van plante en diere ten behoewe van die mens. Die proses het waarskynlik 10 000 tot 11 000 jaar gelede begin, waarskynlik in Suidwes-Asië. Domestikasie het dit vir die mens moontlik gemaak om sy halfnomadiese bestaan te laat vaar en hom in 'n vaste woonplek (dorpe) te vestig. Die belangrike oorgang in die geskiedenis van die mens word die Neolitiese Revolusie genoem. Plante is gedomestiseer met die alles oorheersende doel om die mens van voedsel te voorsien, maar in die geval van diere was daar ander dryfvere. Honde, die oudste huisdier, is omstreeks 7000 v.C. gedomestiseer om 'n waakfunksie te verrig en die mens te help jag. Ander diere, soos katte, is dikwels om godsdienstige redes gedomestiseer, terwyl perde en esels as pak- en rydiere moes dien. Met domestikasie word bedoel die proses waardeur 'n wilde dier 'n huisdier word. Die proses gaan gepaard met baie veranderinge, uiterlik sowel as innerlik. AI die aspekte word ingesluit by die begrip domestikasie.


Krylbo is 'n deel van die dorp Avesta in die Avesta Munisipaliteit, distrik Dalarna, Swede. Dit was 'n mark-dorp totdat dit saamgesmelt het met die stad van die Avesta in 1966. Krylbo is meestal bekend as 'n belangrike spoorwegmiddelpunt bekend as Avesta-Krylbo. Op 19 Julie 1941, het 'n Duitse trein wat ammunisie vervoer, ontplof terwyl dit by Krylbo stasie staan. 24 mense is beseer. https://kartor.eniro.se/s%C3%B6k/krylbo http://www.konditori100.se/SiWW2/sww2mc.htm


Mercedes-Benz Suid-Afrika (MBSA) is 'n dogterfiliaal van die Duitse maatskappy Daimler AG wat passasiersmotors en kommersiële voertuie in Suid-Afrika en vervaardig, bemark en onderhou (diens). In 1896 is die Benz Velo as die eerste motor na Suid-Afrika ingevoer. In 1954 is die eerste Daimler-Benz-tak in Suid-Afrika geopen en vier jaar later word 'n kontrak gesluit met Car Distributors and Assemblers (CDA) in Oos-Londen, om die W120, W121 en W180-reekse na die land te bring. Voorheen het CDA sedert 1950 voertuie van die handelsmerke Nash, Fiat, Renault, Land Rover, Hino (model Briska), Prince (model - Miler) en Commer gemonteer. Hulle monteer ook later modelle van Standard, DKW/Auto Union en Alfa Romeo. CDA het in 1962 met die produksie van Mercedes-Benz-vragmotors begin en is in 1966 deur United Car and Diesel Distributors (UCDD) (Edms) Bpk verkry, wat in hierdie tyd vir vier jaar die enigste verspreider van Mercedes-Benz in Suid-Afrika was. In 1973 open die  enjinaanleg, en die eerste Mercedesenjins buite Duitsland word hier gebou.


Die Saringwarivier is 'n rivier wat vir sy hele lengte aan die westekant van die Krugerwildtuin vloei. Sy monding is aan die noordebank van die Sabierivier tussen Hazyview en die Paul Krugerhek in Mpumalanga, Suid-Afrika. 24°53′09″S 31°08′33″O / 24.88587°S 31.14245°O / -24.88587; 31.14245 24°58′01″S 31°22′15″O / 24.96684°S 31.37084°O / -24.96684; 31.37084 Google-kaart van die Saringwarivier se monding by Geonames.org (cc-by) Hierdie artikel is (gedeeltelik) vertaal uit die Cebuano Wikipedia. Sien bron. Hierdie artikel is ’n saadjie. Voel vry om Wikipedia te help deur dit uit te brei.


La Chapelle-du-Bourgay is 'n Franse dorp in die département Seine-Maritime (région Normandië), suid van Dieppe, met sowat 150 inwoners (2014). Die dorp is geleë in die Pays de Caux.


Dundrum (Iers: Dún Droma "Fort by die bergrug") is 'n klein nedersetting en townland in die Noord-Ierse graafskap Down, geleë aan die Dundrumbaai, sowat vier myl buite Newcastle langs die A2-motorpad, met 'n bevolking van 1 555 volgens die sensus van 2011. Dundrum staan veral bekend vir sy Normandiese kasteel wat teen die begin van die 13de eeu, ná die Normandiese verowering van Ulster, deur John de Courcy (1160–1219) opgerig is om die landroete tussen Drogheda en Downpatrick te beskerm. Die kasteel se ruïne is tans 'n historiese besienswaardigheid in Dundrum en bied danksy sy ligging op 'n heuwel 'n uitsig oor Dundrumbaai, gebiede in sy omgewing (waaronder die Mourne Mountains) en die Ierse Seekus. Die sandduinhabitat en natuurbewaringsgebied Murlough Nature Reserve, wat in 1967 as Ierland se eerste natuurreservaat gevestig is en tans deur die National Trust bestuur word, is naby Dundrum geleë, met Keel Point as plaaslike toegangspunt. Placenames NI Placenames Database of Ireland Wikimedia Commons het meer media in die kategorie Dundrum, Noord-Ierland. Ireland's Eye – Dundrum Castle


Interster is 'n twee-seisoen wetenskapsfiksie marionet televisiereeks gemik op kinders en was vertoon in Suid-Afrika gedurende die vroeë 1980's. Die reeks is vergelykbaar met Thunderbirds, wat voorheen gebeeldsend is in Suid-Afrika in Afrikaans onder die titel Redding Internasionaal. Interster op IMDb Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Eric William Sturgess (1920 – 2004) was 'n Suid-Afrikaanse tenniskampioen. Hy is in 1920 in Johannesburg gebore en ontvang opleiding aan Parktown Boys High School. Op 15-jarige ouderdom het hy sy eerste titel verower en was Suid-Afrikaanse enkelspelkampioen op 19 jarige ouderdom. Hy was 11 keer Suid-Afrikaanse nasionale enkelspelkampioen en 8 keer dubbelspelkampioen. Hy veg in die Tweede Wêreldoorlog en is gekies as kaptein van die Suid-Afrikaanse Davisbeker-span in 1947, 1949 en 1951. Hy is 2004 oorlede. (en) United States Lawn Tennis Association (1972). Official Encyclopedia of Tennis (First Edition), bl. 426. Rosenthal, Eric. 1967. Ensiklopedie van Suidelike Afrika


Litjieskaktus (Opuntia aurantiaca) is ‘n gevaarlike en skadelike vetplant wat reeds groot dele van die Oos-Kaap ingeneem het. Dit het ontwikkel tot een van Suid-Afrika se ernstigste onkruide. Litjieskaktus is afkomstig uit Suid-Amerika waar dit inheems is in Argentinië, Paraguay en Uruguay. In Suid-Afrika en Australië is dit 'n onkruid. Alhoewel die meeste indringerplante per ongeluk in ‘n land ingevoer is, is litjieskaktus en ook hakea, lantana en die waterhiasint (Eichhornia crassipes) as tuinplante na Suid-Afrika gebring. Een plant is rondom 1860 in ‘n rotstuin in die destydse distrik Stockenström van die Kaapkolonie geplant. Hierdie lid van die kaktusfamilie is nou verwant aan die turksvy. Dit is ‘n laaggroeiende meerjarige klimmende struik met baie stingels en ‘n ondergrondse bol. Die hele blaarlose plant bestaan uit litte, en is sappig, groen en stekelrig en sit baie lossies aanmekaar. Die stingels verdeel in litte van ‘n cm tot selfs 15 cm lank. Hierdie litte breek maklik van die stingels af en skiet baie maklik wortel net waar dit val. Die lang skerp dorings kom in groepe van drie tot ses voor en elke doring kan tot 6 cm lank wees.


Die Albatros W.4 was 'n Duitse enkelsitplek, dubbeldekker vlottervliegtuig wat tydens die Eerste Wêreldoorlog diens gedoen het. Die Duitse Vloot was bekommerd oor die aanvalle op hulle vliegboot basisse langs die kus van Vlaandere en het in die somer van 1916 'n spesifikasie uitgereik vir 'n enkelsitplek vegter wat vir die verdediging van hulle basissie gebruik kon word. Die eenvoudigste manier om die prototipe te ontwikkel was om 'n bestaande model aan te pas. Albatros Flugzeugwerke het gou 'n vlottervliegtuig geproduseer gebaseer op die ontwerp van die Albatros D.I. Die nuwe vegvliegtuig. met die kode W.4, het 'n paar onderdele van die D.I gebruik maar daar was 'n groter gaping tussen die romp en boonste vlerke. Die vlerke het ook 'n een meter langer span gehad. Die vin onder die stert was vewyder en die stertvin was normaal alhoewel 'n bietjie groter. Die vliegtuig was gemonteer op twee vlotte wat aan die onderste vlerk geheg is. Die eerste W.4 was in September 1916 afgelewer aan die Duitse Vloot met 'n tweede vliegtuig later in die maand. Die derde model is eers in Desember afgelewer.


Homosigoot ("zugon" is die Griekse woord vir paar) is 'n organisme wat ontstaan uit twee geslagsselle wat albei draers van 'n bepaalde erflike kenmerk is. Daar word gesê dat 'n sel homosigoties is vir 'n spesifieke geen wanneer identiese allele van die geen op beide homoloë chromosome voorkom. 'n Paar homoloë chromosome is 'n versameling van een moeder- en een vaderlike chromosoom wat tydens bevrugting met mekaar in 'n sel pas. Homoloë chromosome het dieselfde gene op dieselfde lokus waar hulle punte langs elke chromosoom bied wat 'n paar chromosome in staat stel om korrek met mekaar in lyn te kom voordat hulle tydens meiose geskei word. Dit is die basis vir Mendeliaanse oorerwing, wat die erfenispatrone van genetiese materiaal van 'n organisme tot die ontwikkelingssel van die nageslag van die ouer op die gegewe tydstip en gebied kenmerk. Homoloë chromosome is chromosome wat dieselfde gene in dieselfde volgorde bevat in 'n gedeelte van hul chromosomale arms. Aangesien homoloë chromosome nie identies is nie en nie van dieselfde organisme afkomstig is nie (maar van moeder en vader), verskil hulle van susterchromatiede.


Risidale is 'n voorstad van Johannesburg (vroeër van Randburg), sowat 10 km noordwes van die stadsaal. Dit grens in die weste aan Northcliff, in die noorde aan Blackheath, in die noordooste aan Linden en in die suidooste aan Montroux. Risidale is in 1948 op die plaas Waterval uitgelê, blykbaar op die mees noordelike uithoek van die plaas, en op 25 Februarie daardie jaar geproklameer. Dis genoem na J. Risi en Seuns, stigters van die Risidale Township Company. Die Engelsmedium-Laerskool Risidale is in werklikheid in Linden, oorkant die straat van Risidale af. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Risidale". Sensus 2011.


Hurst Hill is ’n voorstad van Johannesburg, sowat 6 km wes van die stadsaal. In die noordweste grens dit aan Westbury, in die noorde aan Westdene, in die noordooste aan die Helen Joseph-hospitaal, in die ooste aan Rossmore en Brixton en in die suide aan Crosby. Hurst Hill is uitgelê op die langewerpige plaas Middelfontein tussen die plase Braamfontein in die noorde en Langlaagte in die suide. In die weste het Middelfontein gegrens aan Waterval. Hurst Hill was in vroeër jare ’n oorwegend Afrikaanse voorstad soos blyk die getalle munisipale kiesers volgens huistaal. Crosby word in die tabel ingesluit ter wille van vergelyking: (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. (af) Stals, prof. dr. E.L.P (red.). 1978. Afrikaners in die Goudstad. Deel 1. 1886 - 1924. Kaapstad en Pretoria: HAUM. "Subplek Hurst Hill". Sensus 2011.


Longdale is ’n nywerheidsvoorstad van Johannesburg, sowat 8 km wes van die stadsaal. Dit loop langwerpig van die noordweste na die suidooste oor ’n afstand van sowat 2,8 km, maar van noord na suid is die verste uithoeke skaars 450 m. Longdale grens in die ooste aan ’n oorblywende onbeboude deel van die plaas Langlaagte, in die suide aan Riverlea, in die weste aan Commandoweg en in die noorde aan Industria-Wes. Die naam is die Engelse vorm van die naam van die plaas waarop dit uitgelê is, Langlaagte. Volgens die syfers van die 2011-sensus het Longdale ’n bevolking van 2 773 gehad, van wie 73,2% swart en 22,1% bruin was, maar dié syfers het eintlik betrekking op ’n plakkerskamp suid van Longdale Walk wat vir die sensusdoeleindes saam met Longdale getel is. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Longdale". Sensus 2011. (en) Adrian Frith se sensuswebtuiste. URL besoek op 4 Februarie 2018.


Ksenija Rappoport (gebore 25 Maart 1974) is 'n Russiese aktrise van Joodse afkoms. Wikimedia Commons het meer media in die kategorie Ksenija Rappoport. Hierdie artikel is ’n saadjie. Voel vry om Wikipedia te help deur dit uit te brei.


Blake Clark is 'n Amerikaanse komediant en akteur. Hy is veral bekend vir sy rol as Slinky Dog in die Toy Story-reeks van rolprente, waar hy Jim Varney opgevolg het na laasgenoemde se afsterwe in 2000. Wikimedia Commons het meer media in die kategorie Blake Clark. Hierdie artikel is ’n saadjie. Voel vry om Wikipedia te help deur dit uit te brei.


Monterey is 'n nedersetting in die administratiewe distrik Monterey County van die Amerikaanse deelstaat Kalifornië, geleë aan die suidelike kant van Monterey-baai, sowat 160 km suid van San Francisco en 480 km noord van Los Angeles, met 'n oppervlakte van 8,5 vk myl (21,9 vk km) en 'n bevolking van 27 810 volgens die Sensus van 2010. In 2016 is dit op 28 454 beraam. Monterey se ryk geskiedenis strek terug tot in die tyd van die Spaanse koloniale bewind in Kalifornië. In 1610 het die Spaanse ontdekkingsreisiger Sebastián Vizcaíno hier voet aan wal gesit en die baai na sy beskermheer, die graaf van Monterrey, genoem. 'n Vaste nedersetting het egter eers in die volgende eeu ontstaan toe die Spaanse kaptein Gaspar de Portolá (1717–1784) en die geestelike Vader Serra hier in 1770 'n kerk en presidio (militêre pos) gevestig het waaruit later 'n pueblo (nedersetting) sou groei. Tot 1848 het Monterey - sowel onder Spaanse asook Meksikaanse bewind - as die hoofstad van Alta California (Opper-Kalifornië) gedien. Destyds was dit die enigste wettige invoerhawe vir goedere waarop belasting gehef is.